Khah! Pasaltha Hna Nih Raltuk Cawnglio Mi Ralhrang An Phomh Hna + Video -\nAyardaw Peng Chungum Ahmat (10) Raltuk Ningcang Cawnnak Cu Hriamngan In Kah An Tong! Sagaing ramthen chungum Ayardaw peng chung, ralhrang ralkap nih an tuahmi ahmat (10) raltuk ningcang cawnnak phu cu tuzing January 12 zinglei caan ah hriamtlai phu (8) i fonhin lamhlat a kap khomi hriamngan hmangin vawi (4) bak an kah tiah thawng theih a si. Cu bantuk raltuk ningcang cawnnak phu a kahdohtu hna cu:\nPyauh Kyar phu, Ayardaw Bone Naing PDF, (A.B.N. PDF) hna i hruainak in Knigfts Of The Red Land (KORL) Pyauh Kyar phu, Ayardaw Felcon Force (AF2), Pa Ta Myia Ngi Naung Pyauh Kyar Phu M.R.T.F phu, The Guys Of Burma Revolution Force (GBRF), Zultu Pyauh Kyar phu (Apostle) hna phu (8) nih i fonhin an kahmi a si tiah theih a si.\nCuka an tuahmi raltuk ningcang cawnnak ahcun raldoh ningcang an cawnpiak hna caah mipi nih an temh tuar bangin rak temh tuar hna seh timi duhsaknak in atu bantukin kan kahdoh hna nak a si tiah pyauh kyar phu i tuanvo ngeitu pakhat nih a chim. SAC ralhrang ralkap nih cun anmah lei an thazaang a detthawm ngaingai cang caah pension a la ciami hna siseh Buesawtyi hna siseh an nupile hna tiangin auh hratin raltuk ningcang an cawnpiak hna.\nAn thazaang i chap than an duhmi a si ko lai caah kannih pyauh kyar hriamtlai phu hna nih kan mipi hna nih an temh tuar ning bangin anmah nunnak le an ngeihmi inn hna zong a him bak lo timi thei hna seh’ tiah a chim. Kahdohnak ruangah a thimi le hliam tuarmi zat hi theihfian a si rih lo i, pyauh kyar in kahdohnak a tuahtu mipi vengtu hna phu (8) leiah hliam tuarmi umloin an i zukphiak kho tiah theih a si.crd-the fedefal times. Note-mah hi /videos/644 hmeh law a video na zoh khawh lai\nCa dang relchap; Ralhrang nih Jet pathum in Sagaing chaklei ram, Kathar peng, Moetargyi khua cu nihin January 12, suimilam 12:49 ah bomb voi 12 an thlakhnawh hna. Khuachung inn 6 le phungki umnak inn pakhat an rawk, a tlawmbik minung 5 tal hliamhma an pu, tiah theih a si. Ralhrang nih bomb an thlakhnawh ruangah Moetargyi khua inn 6 le phungki umnak inn pakhat a rawk, khuami 5 nak tlawmlo hliamhma an pu.\nA thi mi an um le um lo theih a si rih lo, hlathlainak kan tuah lio a si tiah Kathar-PDF nih ca an chuah. A rawk mi le hliamhma a pu ko nain kan theih rih lo mi an um kho rih. Cazin kan laak lio a si. Hliamhma a pu mi le a zaam mi mipi zong a himnak hmun ah kan chiah hna lio a si. Ngakchia zong hliamhma a pu mi an um tiah Kathar-PDF nih an thanh.\nKathar peng, Moetargyi khua le Moetarlay khua pawng ah 2021 November thla chung kahdohnak a tam i November 9 lio kahdohnak ah ralhrang 40 hrawng an thi, tiah PDF nih ca an rak chuah. 2021 May 31 lio zong ah ralhrang nih Moetargyi khua cu vanlawng in voikhat bomb an rak thlak bal cang. crd-the chin post.\nCNO/CNDF Nih Ralrin Peknak Cathanh A Chuah Cang Hih


Paletwa Chin Unau Authawng: Chin Ramkulh Khua 5 Ah Bomb In Kah Kan Si Hi NLD Cozah Nih Nan Thei El Maw? – Chin 11 News\nPaletwa Chin Unau Authawng: Chin Ramkulh Khua 5 Ah Bomb In Kah Kan Si Hi NLD Cozah Nih Nan Thei El Maw?\nPosted By: Chin News April 10, 2020\nTatmadaw nih Chin ramkulh chung khua 5 ah faktuk in bomh an thlak mi ruang ah Chin miphun hna cu a bubu le a tomtom in hmunkhat ah an nunnak a liam cuahmah lio caan le cheukhat nunnak ruah ah a zaam mi hna nih zingzan e-din tirawl kong ah hnabei dong in an um lio ah hin zalen nak le nuhrin covo kan dirpi ko an ti ruang ah mipi nih vote pek mi hna NLD hruaitu lutlai hna le NLD cozah nawlngei tu hna hi zeitiang hi dah dai tein nan um ko rih lai.\nYangon pengkulh chung ah Tatmadaw nih Chin ram bantuk in bomb kap ve hna sehlaw mitchimh in maw nan um ko lai i daitein nan zoh sawhawh kho ko hna lai maw. Tatmadaw nih nawlngeih nak sangbik a ngeih ruang ah hinmaw a duh ning paoh in ramchung mipi cung ah thahnawn nak a tuah khawh peng rih ko lai, NLD cozah le ram ukbawi nih zeital tlangtlak khawh mi nan ngei hna lo maw.\nTatmadaw nih an thah mi hna hi an duh ning paoh in zohchia an tuah hna zong ah holh loin nan um ko rih lai maw. Tatmadaw ruang ah ralzam pawl hna hi teh rawltam tihal in an nunnak liam ding hi a poi ah nan ruat ve lo maw. Rampi budget a tlawm tuk caah mipi thancho nak a har ko ti lawng hi maw nan chim peng ko lai, hi bantuk dirhmun nan phak khawh nak hnga ding ah vote an petu hna mipi nunnak ding hi nan philh cang hi nan nih cu thlahlawh tha le hmunhma tha ah kan i chiah hna hi zeiah nan kan rel piak lo.\nPulrai zawtnak ruang ah Malaysia cu Lockdown an tuah dih caah PM thlahlawh cu thla hnih chung pek loin ram mipi caah an hlut mi zong khi a nunzia nan i cawng kho ve lo maw. NLD cozah cu dirhmun tha le hmunhma tha ah kan i chiah cang hna caah mipi cu zeiah nan kan rel tilo.\nSource: Southern Chin


President Ttuan Tilo Hnu I,Taza Cuai Timi Hi Nancy Pelocy Policy Dah Sihnga Democrat Policy Dah? – Chintanbo\nNancy Pelosi hruaimi, House Democrats pawl nih President Donald Trump Impeachment an tuahmi cu nizan ah Senate ah tazacuai ding in House Managers pawl nih an chuahpi mi cu Republican Senator pawl nih President Trump cu President in a dinh cang caah US phunghram ah mah bantuk tazacuai khawhnak lam a um lo tiah Senator Tex Cruz le Marco Rubio hruainak in an dohkalh caah debate an tuah hnu ah tazacuainak pehzulh ding le pehzulh lo ding thimfung an thlak i, Republican senator minung 5 nih Judah Iskhariat rian an tuan caah vote 55-45 in an sung.\nCucaah President Trump tazacuainak cu pehzulh dingah bia an khiah.President Donald Trump a leirawltu Republican Senator minung 5 han cu, Lisa Murkowski of Alaska, Susan Collins of Maine, Mitt Romney of Utah, Ben Sasse of Nebraska and Patrick Toomey of Pennsylvania hna an si.Senator Rand Paul nih Democrats pawl nih an thil tuahmi cu sullam ngei lomi a si. Impeachment an tuhmi zong aum ti lomi a si. mit hleh tuah, hruh le molh rumro a si, Impeachment timi cu President a tuan lio mi hna lawng tuahmi a si” tiah a chim.


Hmun Kip Ah Kahdohnak A Peh Cuahmah Cang - Chin Eleven News\nKayin ramkulh, Gyainnseaitgyi(ၾကာအင္းဆိပ္ႀကီး) peng Gyait(ႀကိတ္)khua in KNLA hmunhma chungah lut mi ralhrang phu hna le KNLA brigade 6 kar ah September 1 ni, zinglei ah kaphnih kar kahdohnak a chuak tiah theih a si.\n“Kap hnih kar kahdohnak a chuah hi zinglei suimilam 7:00 hrawng ah a si lai, suimilam cheu hrawng an rau, ralhrang phu hna cu Gyait (ႀကိတ္) khua in nizaan zaan ah an ra cang.Maihkaling tiva(မိုက္ကလိန္ေခ်ာင္း) pawngah umhmun khuar in sakhan an chiah. Paingkaladung(ပိုင္ကလာဒုံ) khua phakhlan ah KNLA he tong in an i kap” tiah khuami pakhat nih Yangon Khit Thit Media ah a chim.\nRalhrang phu hna an phanhnak Gyait (ႀကိတ္)le Paingkaladung (ပိုင္ကလာဒုံ) kar Meihkaling tiva(မိုက္ကလိန္ေခ်ာင္း) ah nihin zinglei suimilam 7:00 hrawngah cuka hmunhma ummi KNLA phu he kahdohnak a chuak tiah khuami pakhat nih a chim.\nKahdohnak a dih hnu ah ralhrang phu hna kuttang ummi Kayin ramri hngak BGF phu hna cu cuka hmunhma ah am kal tiah KIC thawngzamhnak nih a langhter.Cuka Gyait(ႀကိတ္) khua pawng ralhrang phu hna sakhan cu a luancia ni tlawmpal ah Khan KNLA nih meikhangh in an hrawh .Khit Thit Media;TCP


Pasal le teinak a hmu mi hna i an nupi le umtu ning cu ……… – LAICOMM\nPasal le teinak a hmu mi hna i an nupi le umtu ning cu ………\nPasal le teinak an hmuh ahhin ahnulei ah dirhkamh tu nupi le an rak si zungzal .Cucaah nupi le cu va le caah thazaang , va le zong nupi caah thazaang a si , pasal le teinak a hmu mi hna i an nupi le umtu ning cu …………..\n(1) Khuaruah tha in an ruat\nPasal le rian he pehtlai in an ruah piak tuk hna . A bik in an rian he pehtlai in nu le adang hawi zong he biaruah le komh aherh caan zong ah theihthiam le khuaruah tha in ruah piak tu nupi an si .\n(2) A zungzal in an dirhkamh peng hna\nAn pasal le teinak hmuhnak ding ah hnu lei in an dirkamh peng hna . Mah minthatnak co ding nakin , mah le mah cu acaan ah an tlau ter tawn i a hnu lei tein an dirhkamh hna . Pasal le zaanmang tlinnak dingah support a tuah piak peng mi nusal a si.\n(3) Nudang he nan i uar tiin a hnahchuah lai lo\nPakhat le khat i zumh lo ruang ah a chuak mi asi . Pasal le teinak ahmu mi hna cu an nupi le nih midang he an i duh tiin an ruat peng hna lo . An zumhnak a fek i an pasal le teinak lam ah a kalpi hna .\n(4) An herhmi an bawmh hna\nPasal le herhnak cu pakhat cio bawmh azuam . An bawmhchanh peng hna . Mah le mah ka thiam ko tin au len loin pasal le teinak ding ah an bawmh hna lawng siloin anmah zong teinak hmu ve mi nupi an si .\nHannwe Soe (Auntymay)\nPrevious Daw Aung San Suh Kyi nih bia rovuih mi\nNext Chungkhar ah pi le pu, nu le pa upa cang mi hna sinah fa le te nih chim bak lo ding mi phun (5)


Ralhrang phu nih umhmun an khuarnak sianginn pawng ah a kal mi meithal in an kah – Buanchukcho\nRalhrang phu nih umhmun an khuarnak sianginn pawng ah a kal mi meithal in an kah\nRalhrang phu nih umhmun an khuarnak sianginn pawng ah a kal mi meithal in an kah Mandalay ramthen, Mukoh khua ah August 24 ni zinglei suimilam 10:00 hrawngah ralhrang phu hna umhmun an khuarnak hmun Awng Chain Tar sianginn pawng ah a kal mi, minung pakhat cu ralhrang nih meithal in an kah caah a kee ah meithal hliam a tuar tiah khuami hna nih an chim.\n“Zinglei ah meithal puahthawng voi thum theih a si, an puah hramhram, chun zong ah an hriam he mi an hngak, zaan fa tin an um” tiah khuami pakhat nih a chim.\nRalhrang phu hna nih umhmun an khuarnak hmun Awng Chain Tar sianginn ah August 13 ni ah bomb pahnih a puak, minung pathum an nunnak a liam leng ah hliam tuar mi zong an um caah atu bantukin kah nak an tuah hi a si kho tiah khuami hna nih an chim.\n” An pawngkam in mi zeihmanh an i chawk ngam lo, Awng Chain Tar dawr lei ah kal mi poh a ruang um lo in an kah hna ,zaan fa tin te an hriam he mi an hngak” tiah khuami pakhat nih a chim.\nKee ah meithal kuan in hliam a tuar mi khua mi pakhat cu a nun himnak caah phan ding a um lo sii conghhramh lio a si, ralhrang phu hna nih Awng Chain Tar sang chung ah meithal in chawhvah nak an tuah tiah theih a si.\nD-Day Bantukin Thawng An Chuahter BGF Hmang In Kayin Ah Kahdohnak An Ser\nAtu ah D-Day bantukin thawng an chuahter,anmah lei nih kahdohnak ah kahdoh ning lam an sial, ralhrang phu hna nih lam an sial ning ah anmah lawng si lo in BGF phu hna hmang in Kayin anmah le mah kahdohnak phun an ser\n(KNU) kuttang brigade cheukhat hna hmunhma ah ralhrang phu hna nih cawlcanghnak fak deuh in an tuah caah atu lio ah kahdohnak pehtlai in a chuak.\nBrigade 5 hmunhma KNU Mutaw(Phapun) pengkomh biachimnak nawlngeitu Pa Do Man Man (ပဒိုမန်းမန်း) nih vawlei ah a cang mi thil sining fiang tein a chim kho rih lo nain atu ah ralhrang phu chungtel hna cu brigade 5 ah raltuk nak ding ah a hlankanh in timhtuahnak an ngei, ralhrang minung thazaang an chap tiah a chim.\nCu biachim tu nih cun” atu hi D-Day tiah thawngpang a chuak mi hi, anmah lei in kahdohnak ding caah kahdoh ning cang lam an chiah, cu an thil tuah mi kong ah anmah ralhrang phu lawng si lo in BGF hna cu au in Kayin miphun anmah le mah an i kap ti phun in lam an sial” tiah a chim.\nBrigade 5 cu mipi vengtu ralkap (PDF) phu hna le ralhrang uknak duh lo cawlcanghnak ah a tel mi (CDM) lut mi hna cu dornak an pek hna caah ralhrang phu hna nih kahdoh ding in timhtuah nak an ngeih hi a si tiah Pa Do Man Man(ပဒိုမန်းမန်း) nih cun a chim.\nRalhrang phu hna le Kayin ramkulh ramri hngak (BGF) phu hna nih August 24 zinglei ah Kayin ramkulh,Phapun pengkomh chungah ralhrang minung thazaang chap nak an tuah,\nBGF phu hna nih Metawoa(မဲသဝေါ) khua lei ah phan in KNU brigade 5 hmunhma lei ah an kal tiah Kayin thawngzamhnak pakhat si mi Salween Press nih a langhter.\nKNLA ralbawi Buchohgyi Saw Jaw Ni lei leKayin an mah le mah kar kahdohnak a um lo nak ding ah biaruah nak a um caah BGF lei nih KNU le kahdohnak a um lo tiah Buhmu Saw Tin Win nih a chim\nKNU lei thawngthanhnak ning ah August 1 in 20 tiang ah ralhrang phu kuttang phu hna le KNU kuttang brigade hna kar ah kahdohnak voi 81 a cang tiah theih a si..\nCu kahdohnak chung ahcun brigade 5 he kahdohnak voi 61, brigade 1 he kahdohnak voi 16, brigade 3/2 he kahdohnak voi 2 a chuak tiah theih a si.Kahdohnak a chuak mi chung in KNU brigade 5 he voi tambik kahdohnak a chuak i brigade 1 he a pahnihnak a tambik kahdohnak a chuah nak hmun a si.\nRalhrang Nih Khuami An Luhhnawh Hna Minung 100 Renglo An Tlaih An Inn Lo An Hrawh Dih\nNa pawngkam ah kahdohnak a chuah tik ah zeitindah na thutdir lai!!


KIA Nih Min Aung Hlaing Company Ser Myanmar Beer A Rawh Ning Cu A Neengsai Taktak – Thechinlandtoday\nKIA Nih Min Aung Hlaing Company Ser Myanmar Beer A Rawh Ning Cu A Neengsai Taktak\nadmin August 21, 2021 Leave a Comment on KIA Nih Min Aung Hlaing Company Ser Myanmar Beer A Rawh Ning Cu A Neengsai Taktak\nKIA nih Kawl Ralhraang Company ser Myanmar Beer an hrawh.KIA humhaak mi hmun Maijayan ah phung ning lo in luhpi mi Myanmar Beer pawl an khawmh i nihin ah an hrawh tiah Kachin ramkulh tualchung media hna nih an langhter.COVID-19 mizaw an tam ca ah atu lio Maijayan khua ah eidin tirawl lawng luhternak nawl an pek hna nain, phung ning lo in Tuluk ram lei in a rak lut mi Myanmar Beer caku kuang 50 an hmuh ca ah upadi ning in an hrawh tiah theih a si.Source-The Kachin Net\nRelchap: ANP Pituh Hluttaw MP Hlun U Phe Tan Party In Chuahnak Nawl A Hal Ralhrangbu nih uknak a lak hnuah Arakan National Party (ANP) policy ka duh lo ruangah chuahtak nawl ka hal lio a si tiah Rakhine ram, Myepone peng house of repretatives member hlun U Phe Tan nih a chim.\nU Phe Tan nih chuahnak ca hi June 13 ah ca in a pek cang mi a si i, atu tiang zeihmanh thawngthanhnak a um rih lo tiah theih a si.Chuah ka duhnak a ruang pahnih a um.Pakhat cu ralhrangbu nih uknak a lak hnuah kan kal ning, kan policy ka duh li ruangah a si.A dang pakhat cu kan party hruaitu cheukhat nih kan policy ning si loin an duh paoh in rian an tuan ruangah a si.\nParty politics cu parliament a um lawngah a nung mi a si.Cu lawng si loin, party tangah si lo in ram le miphun caah zalawng tein riantuan ka duh ruangah a si tiah a chim.Hi kong he pehtlaih in ANP executive member U Tun Aung Kyaw nih atu tiang cu chuahnak a hal mi vialte cu an chuak dih cang.U Phe Tan zong harsatnak a um lai ka zumh tiah a chim.Arakan National Party cu 2014 January 13 ah dirh mi a si i, 2014 March 6 ah Union election commission ah register tuah mi a si.\nBawipa Nih CDF Thantlang Ralhrangbu Hriamnam In A Huhphen Hna →\n← Falam Peng Biakinn Ah Ralhrangbu Nih Ningcang Lo In An Cawlcangh Mi Cathanh


Kawl Ralkap A Thi Mi An Tam Tuk E,Phum/Vui Cawk An Si Lai Maw? – Chintanbo\nMindat khuapi ah lam a zawhmi mino 7 ralkap nih an tlaih hna ruangah April 24,26 le 27 ah CDF-Mindat le ralkap karah kahnak a chuakmi a si.“Nizan ah an tlaihmi mino 7 cu an thlah than hna. Kanmah lei zongin meng 27 ah a ummi CDF nih an khammi Matupi i ralbawi (biuhahmu) le mawtaw pathum cu kah loin lam kan onh piak ve hna. Ralbawi pa cu a zan lila ah Pakokku ah a lan colh.\nMeng 27 ah a thimi hna ruak cu nizan kha an vun phorh i tuni ah an vui hna. An vui khawh in anmah lei in zeidah a ra lai ti theih a si lo. Nizan ah khan bawmtu ralkap mawtaw 10 a phan” tiah Ko Salai nih a chim.April 27 chun kha zinglei 9:30 am in zanlei 3:00 pm tiang an i kap i ralkap lei nih hriamnam ngan zong an hman.\nMindat khuapi he meng khat le cheu aa hlatnak tiang an rak ra kho nain Matupi biuhahmu kha an karceh khawh caah ralkap lei nih biaruahnak ngeih in kahdaihnak tuah dingah an halmi a si. “Hriamnam ngan aa telmi mawtaw cu Mindat he meng khat le cheu aa hlatnak ah a um ko. Zan i a phanmi bawmtu ralkap hna zong Kyauk Htoh ah an um ko. Kahdaihnak kan tuah ko nain thinphan dai lo dirhmun kan si ko” tiah Ko Salai nih a chim.Atu tiang a phanmi ralkap hna hi cu CDF-Mindat nih kham khawhnak thazaang an ngei.\nBawmtu ralkap dang an rat khawh ti lonak dingah khua dang nih rak kan kham piak ve hna u tiah CDF-Mindat nih an ti. “An ra ti nan theih bak in nan kan bawmh can ah lam phih in rak kham hna u ti kan duh. Zei a si hmanh ah dohdalnak kan hlawhtling deng cang, rampi huap in do cio hna usih ti kan duh” tiah Ko Salai nih a chim.Mindat ah bawmtu ralkap an rat khawhnak ding lam cu Monywa-Pakokku-Mindat, cun Pagan-Seihphyo-Kasonmah-Saw-Mindat le Kalay-Gangaw-Mindat hna an si.\nMahti a si ruangah Mindat khuami hna cu lungrethei le thinphang in an um. Khua lengah siseh khua chungah siseh CDF-Mindat nih tha tein runvennak an tuah dih i ralring tein an um ve tiah theih a si.\nThan Lwin Khet Cred: CP\nNgeih Chia Tuk Si E : Mindat Rawl Thar Pa Te Nih Run Ven Nak A Tuah Lio Ah A Nun Nak A Liam.


Eto’o: Barcelona Ah Messi a um lo cun si kho lo – LAICOMM\nEto’o: Barcelona Ah Messi a um lo cun si kho lo\nBarcelona hmaikal hlun si mi Eto’o nih Barcelona caah Neymar cu um hlah hmanh sehlaw an thatuk thiamthiam ko. Sihmnah sehlaw Messi um lo tu ahcun an si kho lo tiah a chim. Barcelona club cu Messi a chuih lo caan ah zeimaw zat cu tei an rak i harh ko. Cun hmaikawl pawl zong ruahnak leng in an cawlcang kho lo.\nA luan cia Liveanter he an i zuam ah Messi a tel lo caah Liveanter nih Barcelona cu an rak tei hna. Cun Barcelona zong tukum chung ah voikhat nak Laliga sunghnak an rak tong.\nEto’o nih “Barcelona team cu Neymar um lo zong ah an derthawm hlei lo kumkhat chung an tluang ko. Sihmanh sehlaw Messi um lo cun an si kho lo. Messi cu Barcelona ah kum hrabu chung biapi bik zaanglek pakhat a si. Goal an thun khawh nak ding ca zong ah amah ke chung ah um mi a si”\n“Barcelona nih Messi an i bochan lo kan ti hmanh ah amah a tel nak Barcelona le amah a tello nak Barcelona cu tampi a thlau hringhran ko. Amah cu Barcelona ah tuhnu kum 5 tiang cu a celh khawh rih ko lai. Sihmanh sehlaw Barcelona nih Messi zaka caah a thabik zaanglek pakhat an i kawl cia a herh tiah” a chim.\nPrevious Salah Livepool a phakka a hmuh ning Dalglish nih a chim\nNext Henry nih Premier League hmaikal lak ah a tlingbik zaanglek pakhat a chim


Ka Party Min Ah “CHIN” Ka Telh Ve Lai (By Salai Lung Thli Tum) – Myanmar Chin\nKa Party min ah Chin ka telh Ve lai\nSalai Lung Thli Tum nih Party kong kaa khat te a chim. Party zong ka dirh rih lo nain “Ka Party” tiah a ti chung cang. Salai Lung Thli Tum party ti a si te lai tinak a si. Zahan zan a catial mi kong ah vun char piak ding a um len . CNLD party cu Chin miphun dihlak ca a si tiah an au len nain a nih cu ka Party a ti ko cang.


Zen Zawtnak Caah A Ttha Bik Mi Thlopbul Ning - Hakha Times\nZen zawtnak (Stroke) kan ti mi hi Malaysia um lai mi zong nih kan ton ngai mi zawtnak phunkhat a si. Hi zawtnak hin damhkhawh thai ti cu a har taktak I, ruah lo pi ah fawi tein thih khawh a si. Hi zawtnak a ngei mi hna nih zuu din ngah lo, kuakzuk a ngah lo cun exercise ngeih peng a hau mi si.\nRuahlopiin, na pawngkam minung nih mah bantuk in an vun zen tikah, cu mi zaw pa/nu cu na cang/cawl ter hrimhrim lai lo, na cangh sual ahcun a thluak chung thihri fatete kha an cat dih lai I, a thluak chungah thi a lut dih lai.\n1).Tthim kha na lak lai I tthim par cu mei in na linh lai, cun a kut thei kha an 10 ning in thi na chuah ter hna lai. Cun minute 5 hrawng na vun hngah lai I mi zawpa cu a dam ko lai.\n2). Mizaw pa/nu cu a leidang hna a hren I a holh khawh lo ahcun a hnakhaw kha sen viar in na hnuai lai I cu khawh cun a nem cemnak a hnakhaw ah tthim in na sawh lai I a thi na chuah ter lai. Cu ti na tuah tlawmpal ah cun ttha tein a holh kho than lai I cu hnu ah Doctor sin ah na kal pi lai.


Ramcar chungah a thihmi minung hna(Dying In The Wilderness) ================ – Thawngtha Bia lianngannak\nThawngtha Bia lianngannak\nRamcar chungah a thihmi minung hna(Dying In The Wilderness) ================\nRamcar chungah a thihmi minung hna(Dying In The Wilderness)\nIsarael mihna kha moses nih a hruaihna Pathian kamhmi kanaan ram an kal lioah kanaan ram phakkhawh loin ramcar chungah a thihmi hna kha zeibantuk lungput,ruahnak le thinlung a thurhnawmmi an si timi van zoh than tuah hna u sih.\nIsarael mi ramcar an phak tikah reuben le Gad mihna hi midang raldo lio ah hmunhma aa cuhmi an si i,kanaan ram an phakkhawh lonak a si.moses nih Bawipa nan zulh loin nan pial ahcun ramlak ah hi mi hna hi a kaltak than ko hna lai i hi mi vialte hi nan hrawh ko hna lai pei, a timi hna bia a si.\n(Nambar 32:15 )Nannih Reuben mi hna le Gad mi hna nih Bawipa kha zul loin nan pial ahcun, ramlak ah hi mi hna hi a kaltak than ko hna lai i hi mi vialte hi nan hrawh ko hna lai pei,” tiah a ti hna.\nThlarau lei raldo lioah pumsa hmunhma tha le midang usapek peng duh i,hmunhma tha le mithmaitha a kawl i, ram aa cuh pengmi na si sual ah ramcar chungah a thih ding na si ko,kanmah tein i zoh than cang u sih.\nIsarael minih ramcar an phak tikah moses kha Izipt ram thlan a um lo caah maw thetse ram i thih awkah maw na kan chuahpi tiah an vuivaih an mawhchiat,thetse ram na kan chuahpi hi zoh tuah zeidah a si tiah an mawhchiat an zai.\nPumsa ram in kan chuak i,thlarau lei ram kan panh thluahmah lioah,harsatnak kan ton i nun sivang kan lio ramcar kan phak lioah pumsa in kan nung lioah kan duhduh kan tuahmi pawl kha kan ngai i,pumsa in rak um ko u sihlaw a tha deuh tiah vuivaihnak kan ngeihpeng a si ahcun kan nun zoh than can a cuh cang.\n(Exodus 14:11) Moses cu an thawh i, “Izipt ram i thlan a um lo caah maw thetse ram i thih awkah hin na kan chuahpi? Izipt ram in na kan chuahpi hi zeidah a si ti cu zoh tuah ngat!\nBawipa nih Izipt ramah kan that lawlaw sehlaw a tha deuh Izipt ahcun sa a um hram a um kan duh zat in rawl kan ei ramcar ramah rawl ei awk a um lo,rawltam in kan thih dih cang lai tiah an zaih i a vuivaih hna i,Izipt ram kha an zoh than i hnulei an i merh peng Izipt ram kha an ngai an duh peng hna.\nExodus 16:3 “Bawipa nih Izipt ram ah khan rak kan that lawlaw seh law kan duh deuh hnga. Izipt ram ah khan cun sa um hram ah khan kan thu i kan duh zat in rawl kan ei. Sihmanhsehlaw atu cu hi ramcar chungah hin nan kan chuahpi i rawltam in kan thi dih cang lai,” an ti.\nIsarael mibu pi cu ramcar ah an um i an mit in zeihman ei awk an hmu lo tikah an an lungdongh i,ramcar thih dingah maw thetse ram cu a kan luh tiah an vuivaih.Pathian nih a hmangmi hna a soisel zungzal tu cu a thangchiat pengtu hna khi ramcar ah a thimi an si.\nNambar 20: 4 Zeicaahdah Bawipa mibu cu ramlak ah hin na kan luhpi i hika ah hin kanmah he kan satil he kan thih ko lai?\nIsarael minih Moses kha an zaihnawh ti um lonak rawl um lonak rawl thalo ram kan fih tiah an zaihnawh.\n(Nambar 21:5 )Cun mi hna nih cun Pathian le Moses kha an zaihnawh hna i, “Zeicaahdah ramlak i thih awkah hin Izipt ram in nan kan chuahpi? Zeitintiah rawl a um lo, ti a um lo i, hi rawl thalo hi cu kan fih,” tiah an ti.\nDtronomy 9:28 cu ti a si lo ahcun na kan chuahpinak ram nih khan, “Bawipa nih a kamhmi hna ram ah a luhpi khawh hna lo ca le a huat hna caah, ramlak i thah hna awkah a chuahpi hna,” tiah an ti sual hnga.\nExodus 14:12 Hi bantuk thil a tlung te lai ti kha kan kal hlan in kan in chim cang lo mei? Kan in thawh i, ‘Kannih cu kan kaltak ko, Izipt mi sal si ko u sih,’ kan in ti. Hika thetse ram i thihnak cun sal si kha kan caah a tha deuh,” an ti.\nNambar 14:2 Cun Israel mi vialte nih Moses le Aaron cu an zaihnawh hna; an bu ningin annih sinah, “Izipt ram ah khan rak thi u si law, a tha deuh hnga! Asiloah ramcar chungah hin hei thi dih ko u si law, a tha deuh hnga!\n16 ‘Bawipa nih hi mi hna hi chiatser tein a kamhmi hna ram ah khan a luhpi khawh hna lo caah ramcar chungah a thah hna,’ an ti lai.\n29 Nan ruak hna cu ramcar chungah an um lai; cun nannih lak i rel ciami vialte, kum kul ri in a cunglei keimah cungah a phunzaimi vialte kha,\n32 Sihmanhsehlaw nannih tu cu nan ruak cu hi ramcar ah hin an um lai. 33 Cun nan fale hna cu mah ramcar chungah hin kum 40 tuukhal an si lai i zumhawktlak lo nan si caah nan ruak a hmanung bik cu hi ramcar chung i a ciamh dih hlantiang sifah an in lai.\n35 Keimah, Bawipa, nih ka chim cang; keimah doh awkah aa pummi, hi mithalo hna hi an dihlak cungah mah hihi ka tuah hrimhrim lai: hi ramcar chungah hin an donghnak taktak cu an phan lai i khika ah khan an thi lai,” a ti.\nNambar 26: 65 Zeitintiah annih cu Bawipa nih, “Ramlak ah an thi lai,” ti ah khan a rak ti. Jefunneh fapa Kaleb le Nun fapa Joshua dah ti lo cu annih lakah pakhat hmanh an taang lo.\nNambar 27:3 “Kan pa cu ramlak ah khan a thi; amah cu Bawipa doh in aa pummi hna Korah bu chungah khan aa tel lo, sihmanhsehlaw amah sualnak ruangte ah khan a thi ko; cun fapa a ngei lo.\nSalm 106:26 Cucaah a fakmi ralrinnak kha\na pek hna i,\n“Thetse ram chungah hin ka thah\nJoshua 5:4 Cun mah hihi Joshua nih zei ruangah dah an cuarpar a tan hnanak cu a si: Izipt ram in a chuakmi pa vialte, ralkap vialte kha Izipt ram in an chuah hnuah ramlak ah khan lampi ah an thi dih.\n1korin 10:5 Asinain a tam deuh nih cun Pathian kha an lawmhter lo i an ruak cu thetse ram hmun kip ah khan aa tthek dih.\nHebru 3: 17 Aho cungah dah Pathian kha kum 40 chung a thin a hun? Sualnak a tuahmi, thetse ram i a thimi hna cungah khan a si.\nEzekiel 20: 17 Asinain ka zaangfah tuk hna caah ramlak i hrawh le an donghnak phakter ko kha cu ka duh lo.\nZumhtu khrihfa mi kan si i,Pathian nih a kan kamhmi ram thlarau / kanaan ram kan kal cuahmah lioah vawlei harnak le hnahnawhnak nih kan nun a van kan dengh tikah kan vuivaih i,kan nun kan fih i midang hna kan mawhchiat tawn hna Pathian duhmi nun a si lo,Cu bantuk thinlung put hna na ngeih ahcun ramcar chungah na thih sual lai.kan nunah midang khi a sual ngaimi le mi thalo hna ah va hmuh,hmurkaa in biatha chuak bal lo ,mi kong ceih hna rawlthaw ngaingai vaa ruat,midang kongceih hna i i nuam ngaingai ,midang nun va tah peng Pathian chihti thuhmi hna soisel peng,an nun a tha lo an chimmi ka ngai huam lo tiin vuivaih pengnak na nunah a um a si ah le midang nun va tah pengnak le Pathian bia phuangtu hna le Pathian riantuannak soisel tu pengnak nun na ngei ah cun a tu tein i zoh than ramcar chungah na thihnak hnga lo,Kanaan ram na co nak hnga ,midang nun na tah tawnmi le midang na kutdonghna sawh i midang sualnak na hmuh tawnmi le Pathian riantuannak na soiselmi hna kha nangmah le nangmah i zoh law ramcar thihnak chungin chuak i timh cang u sih.Cu bantuk nunah na um sual ahcun na nun kha nangmah tein i zoh than a cuh cang.Na thlarau a thih venak hnga lo na nun i zoh than midang nun ah a vuivaihmi na si maw,mah le mah nunah a vuivaihmi na si maw ,Pathian riantuannak na cohlang khawhlo vuivaih maw,tha tein na nun i zoh than tuah caan a liam hlan ah le na thih hlanah khi kalei orhlei,kehlei minung thalo nak lawnglawng na thluak le na thinlung ruahnak le na chimrelmi ah ai tel i vuivaih nunah na um sual maw cu bantuk mi cu hible ah kan hmuh ramcar chungah a thi mi pawl an si,ramcar chungah thih na duh lo a si ahcun vuivaihnak le phun zaihnak, Bia chiakha,thinlung chiakha ruahnak chiakha,lungput chiakha,Pathian bia zei rello nak nun chungin thlacam in teih i zuam hna u sih.isarael mi kum 20 cung poah lungput chiakha mi poah ramcar ah an thih dih.ramcar ah a thih ding na si ve sual maw ,i zoh than caan a cuh cang.\nThlarau ram lei kan kal lioah taksa pumsa duhnak khi kan zoh than tawn taksa ramah um ko ning law a nuam deuh lai,thlarau ram duhduh in nun khuasa a ngah fawn lo,kan ti i lung awttawm in an um tawn,thlarau ram kan kal i vawlei harnak kan cungah a tlung tikah kan vuivaih i kan vaihvun tawn i pumsa duhduh tuah lio can hna an ngai i duhduh biachim holhrel mikong ceih mi thangchiat hna khi a nuam an ti lio can te hna khi an ngai than,cu bantuk nun cu ramcar harnak cu a si,cu bantuk chungah na um lio ko ahcun lam kawl ding a si cang ramcar chungah a thimi ah tello dingin pathian bia in luatnak kawl a herh.\nNa nunah mipiangthar timi le Pathian riantuannak soisel duh ngaimi lungput Pathian nih a hmangmi minung zohin soiselnak le midang nun va tah pengnak lungput ruahnak ziaza na ngeih peng ko cun ramcar chungah na thih lai.na thih lonak dingah Pathian biatak in zeitin kar ka hlang lai timi kawl a hau i luatnak na hmuh kho lai.\nNangteh ramcar a thimi thinlung ruahnak lungput na ngeih sual ve maw,nangmah le nangmah in zoh than a cuh cang a can um lio ah can tha kawl thiam hna u sih.\nThawngtha Bia lianngannak, Blog at WordPress.com.


Kum (19) lawng a si rih mi Mg Sein Win Aung an thah hnu ah ting (10) in a ruak rak tlanh uh an ti hna. – Lai Lungrawn Post\nKum (19) lawng a si rih mi Mg Sein Win Aung an thah hnu ah ting (10) in a ruak rak tlanh uh an ti hna.\nRangoon ramthen, South Ookala myone palek sakhan bom puah nak ah aa tel men lai tiah Ralhrang nih lunghring in sual puhmi Mg Sein Win Aung kum (19) cu palek zung biahal hremnak hmunah an thah hnu ah a chunkhar nih ting(10) in a ruak rak tlanh dingin thawng an thanh hna.\nMg Sein Win hi midang bawmchan tu rian biatak tein a tuantu a si. Lunghring in Ralhrang hna nih August (22) ah an tlaih i, August (23) ah Mg Sein Win cu hringtu a nu sin ah rovui bia chm ta dingin le kawlphung in a (katawh) ta dingin a thi le hnai he a nu sin an rat pi.\nAugust 25 ah Mg Sein Win a ruak cu ting (10) in rak tlanh uh tiah a chungkhar sin ah Ralhrang nih Thawng an theihter than hna the chin light.\nThawngdang Dr. Hmun Thang ralhrang ralkap nih an cawngh tak tak maw Dr. Hmun Thang Lian Lian Pa a kong hi a herhlo leng tiangin Lai Media cheukhat pawl nih thawngdiklo an zam lengmang ruangah chinmi vawlei khuaza ramkip ah a um mi hna lung an kan buaiter dih lengmang.August 22 le 23 ah thawngpang diklo lai Media cheukhat nih an chuahpi than hoi mi cu Kawl ralkap nih Dr. Hmun Thang inn an cawngh ti a si hoi, a si nain nizan ah siseh, nihin August 23 ah siseh ralkap nih an cawngh bal fawn lo hlei ah an inn pawngkam hmanh hi ralkap an phan bal lo tiah Dr. Hmun Thang innpa chakthlangah a simi hna nih fiang tein an chim fawn.\nAtubantuk in Chinmi tampi kan pa bik a si mi, kan damlo lio caanah a kan tlawmp tawn tu, nunnak dihlak in ram le miphun cungah dawtnak a ngeihmi, a bik in kumkhua lei zawngin kum upa tuk a si cangmi cungah dawtnak ngeih loin a tuaitam lengtu hna hi thluachuah hna an hmuh hnga maw tiah khua a ruat kho deuh mi kan pa le tampi aphun a zaimi tampi an um ve.\nA ngaingai tiah cun Than Tlang khua hi nizan, a si lo ah nihin, a silo ah thaizing hrim hrim hi laitlang (thantlang khua) chuahtak duh sehlaw a chuaktak kho ding mi a si. A sinain nihin tiang chinram, chinmi , chin Krihfabu he hmunkhat tein khuasak tintuk aathim pengmi hi miphun a dawttuk caah a si.\nTih a nuntukmi thil pakhat cu Dr. Hmun Thang thawngpang diklo a tialtu hna ruangah harnak pingpang thawngsual sehlaw, hi tluk in bohchan awk a thlakmi laimi kan caah lungvar mansung bantuk a si mi kan pa pakhat a simi hi a pam hai tuk lo maw timi hi ruah lo awk a thalo hrimhrim lo mi a si. Cun nihin Dr. Hmun Thang kongah media cheukhat nih a hmanlo tuk mi le a diklo tukmi tuah sernak in an tuaitam mi hna hi zoh tikah laiphung in siseh, Krihfa phung zawngin siseh Ramkhel cawlhcanghnak zawn zohchih in siseh a hmanlo mi tuaitamnak hrim hrim a si timi hmuh khawh a si.CDF CNA siseh a dangdang politician pawl le chin mipi zawng nih a tu bantuk in Chin Media cheukhat nih thawngdiklo a zam lengmang mi rap chungah kan pil sualnak hngalo fimkur ngai in um kan hau cang timi fiang tein hmuh khawh a si the chin light.\nZualko:Hakha Bethel Pastor Rev. Za Mang a Nunnak a Liam.


Ralrinpeknak! Hakha Chin Oo Sii Sang khuasa Pi Noami Lian nangmah cu CDM tuah lo in zung na kai peng. – Hakha Cherry\nRalrinpeknak! Hakha Chin Oo Sii Sang khuasa Pi Noami Lian nangmah cu CDM tuah lo in zung na kai peng.\nRalrinpeknak! Hakha Chin Oo Sii Sang khuasa Pi Noami Lian nangmah cu CDM tuah lo in zung na kai peng. Culawng si loin CDM cawlcanghnak Palek le Ralkap sinah thawng na thanh tawn hna ti kan theih.\nRAK I RALRING! Hihnu zung na kai mi le Palek, Ralkap sinah CDM cawlcanghnak kong thawng na thanhmi kan theih rih ahcun Sang Mino le Hakha Mino hna nih a herhning in tuanvo kan in lak lai. 2021 Febuary 28 Chin Oo Sii Mino Bu\nAdang relthan:A CIOCIO AA LOLO 1. Hriamnam phunkip he ralram kal lai bang zalamtlang ah mithat lainawng an pupa MAH hmanthlak thlir in an au. An pupa nih a kilhkamh hna. A lal in an lal. Mi thi chuah le hma huah an hual lo. Zingkhat paw khimnak nih an mit a phenh. Cuanh chung khawh mi an ngei lo.\n2. Fial chom hau lo lungthote le mah chuncaw fun in Ralkap hramhram uknak doh ah zalamtlang chuak in an au. CDM an tuah. Muihnak, harnak, hrenghri a um ti an hngalh. A kham kho hna lo. Zingkhat le caan karlak nih an mit a phen kho hna lo. Fiang tein hmuh chung mi an ngei. An mit a piang.\nZeitluk tiang dah kan cuanh khawh ve. Caan karlak khimnak le luatnak ca maw, hmailei techin fapar ca tiang dah. Khoika lei ahdah kan ttan lai. A ciocio aa lolo hih.Credit-Ngun Kam\nPathian Huham nih Umpimi Trump CPAC Biachimmi Tawi


Pa Tampi Nih Zaan Ah An Ton Bakmi Thil Asi Hih A Bikin Laipa Nih Kan Ton Lengmang Tawnmi Asi – Chin World News Evening\nAugust 10, 2019 August 10, 2019 Salai Van Hmuhning\nZir kong asi lo hi mu theih aherh bak mi asi. Premature ejaculation (PE) hi pa tampi nih an tonmi asi. Pa tampi nih an ih ah an tonmi thil pakhat cu nu le pa sinak tuah tikah minute pakhat-hnih tbk hna ah aa limmi pa an um. Cheukhat cu minute panga tel cu a tlawm leiah an rau. Minute pakhat-hnih taktak te lawng hna a raumi cu an chambau deuh ko ti asi.\nChambau lawng si loin nu ca hrimhrim ah dia riam kho lo. Hibantuk minung nih a nupi lung a tlintermi a tlawm tuk an ti. Cheukhat nu hna lehbang nih cun cu bantuk pa he sau pi um ding in an celh lo an ti. Minung hi nu kan siah pa kan siah kan taksa diriamhnak hi a chambau ahcun pehtlaihnak zong a rawk kho ti asi.\nTuan tuk ah chuah a hmangmi cu lungthin zor zong an hmang a ti. Ruahnak pakhat a chimmi cu tuan tuk ah chuah a hmangmi caah cun tuah lioah thil dangdang kong ruah pah lengmang a hau. Thil dangdang kong ruahnak nih ka pum chung rianttuan zong a nuarhter deuh tiah a chim.\nCucaah minung nunnak a biapi ngaimi nupa sinak chambauter ding asi lo na ti fawn. PE a ngeimi le nu thawng deuh hna an um ti ahcun an karlak ah a chambau cang. Research ah tuah i nu tam deuh nih an duhmi cu minute 20 hrawng tal cu pa nh caan an hman a hau an ti. Dr. Clare Marrison nih a chimmi cu minute pakhat-hnih hna a raumi cu dam lonak maw, thi kai maw, diabetes maw an ngeih caah asi a ti. Chinlungpost


Sandah Piak Nak I Lam Hruai Tu Hmasa Bik, Ei Thinzar Muang Thongpang Nih Cun Mipi A Lauter Tuk Ko Hna. – Chintanbo\nSandah Piak Nak I Lam Hruai Tu Hmasa Bik, Ei Thinzar Muang Thongpang Nih Cun Mipi A Lauter Tuk Ko Hna.\nFebruary 25, 2021 admin MYANMAR NEWS 0\nA poi tuk e: Tutan Ralkap duhlo Sandah piahnak a hruai hmasa biktu Ei Thinzar Maung thawngpang nih mipi a lau ter.Tutan Ralkap nih hramhram in ram mipi uknak, nawlngeihnak an langh mi kong ah hmaisuang in mipi a hruai hmasa biktu, Ralkap duh lo langhternak Sandah piah a hruai hmasabik tu Ei Thinzar Maung thawngpang nih mipi a lau ter ngai ngai.\nEi Thinzar Maung hi November 8, 2020 rampi thimnak (general election) ah aa cuh ve mi, Kawlram MP Candidate vialte lak ah ngakchia kum nobik, uar a um bik mi zong a si. Mi raltha, ram mipi himnak le rampi luatnak caah cun a nunnak zong thap ngam in hmaisuang in mipi a hruaitu, ram mipi zong nih an uar ngai ngai mi asi.\nTutan Ralkap nih hramhram uknak an lak hnu zong ah hmaisuang in a kal, mipi a hruai hna i nihin tiang din lo tein mipi sin ah Sandah piahnak ah aa tel zungzal. Nihin zing ah khan a mah pumpak nih “Keimah cu Ka Party nih an kan dawi, Party member sinak in an kan chuah, zeiruang ahdah an kan chuah timi zong ka thei lo, official tein Party in chuahnak ca cu kan i pek lai an ti, thawng an kan thanh cang nain official catlap tu cu ka si ah a phan rih lo” tiah a tarlangh.\nRampi luatnak caah le rampi Democracy caah nitin te din loin a cawlcangh lio ah, a mah a dirnak ramkhel Party le Mino bu nih chungtel sinak in an dawi ko cu a poi taktak. A tu tiang ahcun zeiruang ahdah party chungtel sinak in an dawi timi a mah zong nih a hngal ve rih lo.\nAn Cei Cang Lai : The World Bank Nih Kawl Ralkap Lutlai Pawl Hna Cu An Bank Account Ah Tangka Lak Khawh Lo Ding In A Phih Piak Cang Hna.\nThailand Police Bawi Nih Cun A Nupi Theih Lo In,A Thli Tein Nupi Dang A Ngeih I A Nupi Nih A Vun Theih Ah Cun , A Pasal Nih Cun..\nKhah Relcio Uh Ka Hliam Hlan Te Ah Khua Ka Ruah Mi Cu\nMipi Nih Theih A Harh Taktak Mi Thil Si Lungler Kahdohnak Kong Ah Salai Piter Sui Hnin A Tial Than Mi Van Relcu Celh Asi Loh\nHi Ban Tuk Thawng Theih Hi Cu A Poituk E Pasaltha Hna\nNupa I Hmuh Thiam Lo Ruangah A Nu Pi Nih An Pa A Tahdan Cu Tuksum Bak Si Ko\nUICO Ralhrang Hna Cu PDF Hna Nih Bomb In An Kah Hna Ca Ah Tam Ngai An Thi


Rung Lian Ceu Nih Kumhnih Peh In World Paih Championship Laksawng A Co\nChinland Post| 2017 November 26| USA- Indianapolis ah tuahmi World Paih Championship ah Hakha peng in Chuncung khuami Rung Lian Ceu nih bual a co. 2016 kum lio zong amah nih a co caah tukum he hin kumhnih peh in bual a co a si cang.\nWorld Paih Championship committee tawlrelnak in tuahmi paih cu Chin Kumthar he fonhchih in Indianapolis ah sunglawi ngai in an tuah. A donghnak bik champion zuamcawhnak cu November 25 zan (US caan in) ah an tuah.\n“Zatlang paih ah minung 54 hrawng an i pai i Hakha Khuahlun in Sui Chan Ceu (tleicia Pu Za Cung fapa) nih bual a co. Laksawng ah taisawm le US$ 3000 an pek. Zuamcawh paih ah minung 16 an i pai. A donghnak bik ah Hakha Khuahlun in Tial Uk le Hakha Khuathar in Tial Cung Thang (Pu Tawk Cem fapa) an i pai. Tial Cung Thang nih voikhat a tengh i Tial Uk nih a chuahtak caah Tial Cung Thang nih taisawm le US$ 2000 laksawng a co. World Paih Championship cu nikum (2016 kum) bual a comi Hakha peng, Chuncung khuami Rung Lian Ceu le Hakha peng, Hniarlawn khuami Uk Ling Thang an i pai. Rung Lian Ceu nih voihnih khelte a thlak (a tengh) i championship laksawng taisawm, Trophy le US$ 5000 a co” tiah a hmun ah paih a zohmi upa pakhat nih The Chinland Post ah a chim.\nUk Ling Thang voihnih khelte a hun tei bak ah Rung Lian Ceu nih lawmh bia a chim lio\nRung Lian Ceu le Uk Ling Thang cu minute 20 tiang an i paih chung ah voikhat hmanh an i thlu in an i teng kho veve lo. Minute 25 chung an hun i paih ahkhin tangkomh bak in an paihter hna i chikkhat lo te ah Rung Lian Ceu nih voikhat a hun tengh colh. An vun i la than i Uk Ling Thang nih a hun thlak ve nain relh lo ah a tla, a thlu kho taktak lo. Cun an vun i la than i Rung Lian Ceu nih chikkhat lo te ah khin dawh taktak in a voihnihnak a hun thlak than. Cuti cun Rung Lian Ceu nih voihnih khelte a thlak khawh caah championship laksawng cu a co tiah kan theih. Mah zan an i paih ah hin Uk Ling Thang cu a liang aa khawn i a celh pah lo bu in aa paih chih.\nUk Ling Thang nih taisawm le US$ 2000 laksawng a co ve. 2018 World Paih\nChampionship cu tukm ah bual a comi Rung Lian Ceu le zuamcawh paih ah bual a comi Tial Cung Thang an i pai te lai tiah paih tlangtlatu hna sin in kan theih.\nRung Lian Ceu nih paih a dih cangka in a facebook ah, “BAWIPA kaa lawm. Mizapi nih thazaang fakpi nan ka pek i kaa lawm tuk” tiah a tial colh. Cun, Rung Lian Ceu cu Uk Ling Thang avoi hnihnak a hun tengh bak ahkhin a khuk aa bil i lawmhbia a chim colh.\n2017 Paih champion ship aa paimi Rung Lian Ceu le Uk Ling Thang\n2017 zuamcawh paih ah bual a comi Tial Cung Thang\nPhoto Credit: Salai Lung Thli Tum, Chin Cable Network Channel


Good News: Uico Ralhrang 10 Leng An Thah Hna - Chin Eleven News\nGood News: Uico Ralhrang 10 Leng An Thah Hna\nNovember 24, 2021 admin@chin11news.com Myanmar 0\nYDF-Saw & Kuaukhtu, CDF-Kanpetlet Nih Ralhrang 10 An Thah Hna\nNovember 23. 2021 zaanlei suimilam 1:30 hrawngah Saw peng le Kanpetlet peng ri ah YDF-Saw & Kyaukhtu ၊ CDF-Kanpetlet le ralhrang i kahnak achuak i, ralhrang 10 hrawng an thi , hi kahdohnak ah YDF (Saw &Kyaukhtu) lei in minung pahnih hliam an tuar(fak lo in) tiah Saw PDF nih an thanh.TFT\nThawngdang: Ayeyarwaddy ramtthen chung hrambunh Southwest Military Headquarters i commander a si mi Bogyoke (Major General) Aung Aung cu a liamcia november 22 ahkhan Latpatta khua lei ah tilawng in khual a tlawng tiah theih a si.\nA liamcia november zarh 2 nak ahkhan Ayeyarwaddy Division Chief Minister pa le Union Minister for Hotels and Tourism pa cu khual an tlawnnak lampi ah an motor thluan bom puah hnawh an rak tong. Mah hnu in cun hi commander pa hi ti lam in khua a tlawnnak a si tiah peng chung PDF pawl nih an chim.\nPDF ralkap pakhat nih “mi tam deuh nih ti lam deuh an hman cang. Commander pa pumpak zong ti lam hmang in Latpatta lei ah a kal ve” tiah a chim. Ayeyarwaddy ramtthen Ttainghmu pa ti lam in khual a tlawn ahhin ti kam in ralhraang pawl nih runvennak ttha ngaiin an rak tuah piak tiah theih a si.\nAyeyarwaddy Division Chief Minister pa le Union Minister for Hotels and Tourism pa citmi motor thluan pawl bom puah an ton hnuin Ayeyarwaddy ramtthen lei ahhin ralhraang lutlai pawl cu ti lam deuh hmangin an tlungkal cang hna tiah theih a si. Source:AT\nSAC ralbawi Southwest Military Headquarters i commander General Aung Aung Tilawng In Khual A Tlang\nA Poituk E: Thantlang Khua Ralzam Kan Pi Nih Mual A Kan Liam Tak Than Ee\nYangon SAC Ralhrang Cu Khuaruahhar In Ttih An Nung Cang


Online Lawngin Pa Raltha Kan Tam Tuk Ruangah A Tu Hi CNA Kan Pu Le An Thin A Lin Tuk Cang — Chin Miphun Tlangau\nApril 8, 2020 Salai Ephraim MYANMAR 0\nChin miphun kan daw ngam taktak maw?Ram caah nun kan pe ngam taktak lai maw? online lawng in pa ral tha kan tam tuk i a tu hi Kan CNF/A kan pu le an thin a lin tuk cang. miphun Kan dawt tak le tak lo online ral tha pawl Kan cawl ngam taktak Lai maw ne in.A tu hi chin mi a nun nak a liam i a thi mi tiang zat in kan kawl cozah nih bia tak tein thawng a thenh cang.\nTha zaang tam pi an herh chin lengmang hih, mipi zong nih kan tuar taktak cang lai i kan in le Kan lo thatha Kan kal tak in le Kan ram zam tak in riak lang va bang in um nak ngei lo in kan tuar cuah mah cang lai.Kan ralkap an dirhmun kan theih dih. cu lio ah Kan rak bomh mi hna ti in i tleih Peng ding kan si maw si lo tuak ta cikcek.Kan ram ah tam pi thil chuak ngei u sih law nang mah le kei mah hna hi duh zong duh lo zong ah ralkap kan tuan lai, phai sa an herh lem lai lo.\nKan ram si ning nih a kan pek lo tuk ruang ah nang mah le kei mah za long tein kan um kho, kan mah pum bak zong an kan herh i chaw va zong in an in herh, miphun caah heh tiah kan miphun a daw i an lu hlonh a siang tu hna an dirhmun khi tha ten hei zoh in hei cuan ta hna, Kan kawl cozah nih rial dit tuk cang mi chin nu sal tha le pa sal tha hna kan ral a chia dih, khoi ka dah an um dih.


SAYA VAN TUM NIH MIPI THEIH DING AH FIANG TEIN ARUANG ACHIM CANG – The Chinlung Post\nParty le thimnak ah a cuhmi minung kan ttanhning cio aruang theih awk.Atu tan US thimnak cu miphun dang le Laimi telh in atu tiang buai lulh cio a si rih ko. Aruang cu Trump nih ka sung cang a ti duh lo, tei a fahsak. Mah zawn ahhin Trump hi Laithluak Lai ruahnak a neimi a lo ve. Khrihfa biaknak cu a ttanhter ngaimi le a dawtter ngaimi a lo nan US mipi nih an thimmi Biden cu buai hnawh a timh cang.\nBuainak fak piin chuahpi a tim cang. Bible nih a kan cawnpiakmi cu vawlei cungah daihnak le remnak le dawtnak a phurtu le a dirpi tu siding lawng a kan cawnpiak. Atu tan US thimnak hi buaiphu ngai a si ko. Aruang cu atu kan buaimi pawl hi Khrihfa kan biaknak le cawnpiaknak he tampi pehtlaihnak a neih ruangah a si. Refugee lak kongah kan buai lem lo I sipuazi kong zongah kan buai lem lo.\nFimcawnnak le ngandamnak kong zongah kan buai lem lo. Foodstamp a ei lengmang mi Laipawl zong foodstamp kongah an buai lem lo. Kan buaimi cu neihkhat umh, nauhrawh, Trump cu Khrihfa ttha a si lo pin ah a policy le a kalpi mi hi Khrihfa cawnpiaknak he a kalh, Biden nunzia dawh le a lungput le a policy cu Bible cawnpiaknak he a kaih/a tlak ti pawl ah kan buaimi hi a si. Adang zong tampi a um ko lai.\nA poi ngaimi pakhat cu Trump a dirpi tu pawl nih hin Biden a ttanhtu pawl cu nu le nu, pa le pa umh nan lungtling ve I nauhrawh zong nan hna a tla ve tiah nan kan ruahmi hi a si. Mah ruahnak nan neihmi cu za ah za nan palh. A takte cun Biden a ttanhmi pawl nih hin neihkhat umh (same-sex marriage) hi kan pom hlei ve lo. Nauhrawh (abortion) zong kan pom hlei lo.\nBiden kan duhnak le kan ttanhnak aruang tampi a um ve ko. Democratic party kan ttanhnak a ruang tampi a um ve ko. Biden a ttanhtu pawl karlak zongah kan ttanhning le kan duhning aruang a dang cio rih ko lai. Politics ahcun kan ttanhmi hna party le minung I an policy le an manifesto poah khi kan pom dih/kan duh dih/ kan lungtling dih tinak a si hlei lo. Party le minung cu Pathian an si lo tikah chambaunak tampi an nei cio ko hna lai.\nUS ah Republic party le Democratic party hi a nganbik an si tikah mah hna pahnih I an policy le an manifesto pawl kha kan zoh tti lai I cuai kan thlai tti hna lai. Cun president a cuh ding pawl I policy le manifesto zong cuai kan thlai tti hna lai/kan zoh tti hna lai. US ram cu zatuak 100 ah 70 tluk cu Khrihfa kan si tikah Khrihfa mit le cawnpiaknak in a cuh ding minung pawl I policy le manifesto cu zoh lengmang asi. Anmah minung pumpak tuanbia (history) zong zohchih lengmang a si I biaknak ah an fel maw fel lo ti zong zohchih an si fawn.\nMah hnu ah a cuhmi minung I a policy le a nun ziaza le a thiltuahmi pawl cu Khrihfa biaknak le cawnpiaknak ning in tamdeuh a kalmi poah kan thim ko hna lai/kan dirpi ko hna lai. Cu lawng silo, vawlei cung ramkip le minung kip caah san a tlai dingmi poah kan thim ko hna lai/kan ttanh hna lai.Pu Trump a duh lotu pawl nih a policy le a ziaza, a lungput le a thiltuahmi pawl hi kan duh lo I Khrihfa biaknak le cawnpiaknak he zong a kalh bak kan ti.\nAmah Trump kongcu a dang tein ka rak ttial tthan te lai. “Trump bantuk lungput le ziaza a neimi Pathian nih a thim bel hna lo” ti tlangtar in ka rak ttial te lai. Biden a ttanhtu le a duhtu pawl karlak zongah I dannak a um cio ko lai. Biden le Democratic party cu an ruahnak a kau I miphun kip dawtnak an nei. Misifak miharsa bawmh an duh. An nun a nem fawn. Mipem le Refugee zawn zong an ruat fawn.\nRamdang he I pehtlaihnak ah remnak le daihnak an duh. Raldoh an duh lo. Buainak a um tik zongah cabuai cungah I ceihtti an duh. Biaknak dang zong an upat fawn. Minung le miphun kip hi Pathian muisam in sermi kan si zia an I fiang tuk. Nu le nu, pa le pa umh cu President hlun Obama nih a fehtermi a si. Democratic party nih fehter mi zong a si lo I an policy zong a si fawn lo. Nu le nu, pa le pa umh hi Biden he a san lo/a pehtlai lo.\nObama nih a fehter cangmi cu Trump zong nih a hrawk kho hlei lo. Obama le Trump, US president an ttuan hlan piin nu le nu, pa le pa umh cu a rak um diam cang/a ummi an rak tamtuk cang tihi philh hlah u sih. Trump zongnih neihkhat umh hi a do kho hlei lo I a hrawk kho hlei lo. Kawlram hmanh ah nu le nu, pa le pa a ummi le a duhmi an tam ngai cang khi, kan cozah nih a pom lo nan. Nauhrawh balte cu Democratic party an cohlan ko nan Republican party nih cun an duh ve lo/an pom ve lo.\nNan Trump a ttuan chung zongah nau a thatmi an um thiamthiam ko. A tlang piin Republican party hi raldoh duhmi an si. Raldoh le nauhrawh cu an ttha veve lo. Nan nauhrawhnak in raldoh cu tamtuk in a ttha lo deuh ti khawh a si. Raldohnak ah phaisa tamtuk a dih I ralkap tamtuk an thi. A thimi chungkhar nih ngaihchiatnak le lungfahnak an tuar. An va tukmi ram nih rawhralnak tamtuk an ton. Refugee an karh.\nMinung tamtuk nunnak a liam. Raldohnak ruangah sifahnak a chuak. Raldoh ruangah hngakchia thinlung put a rawk dih. Raldoh ruangah sianginn zong an kai kho ti lo. Raldohnak nih thil ttha lo tampi a phun2 a chuahpi. Bible zong nih mi nunnak lak le mithah cu a duh lo. US ahhin Democratic party si hna seh Republican party sihna seh a ttanh I a dirpi tu vialte hna hi a tambik cu Khrihfa lawngte kan si ko hna.\nAtak te cun US ram ahhin Republican party nak in Democratic party a ttanh deuhmi le a dirpi deuhmi milu an tamdeuh. Billionaire mirum, minta mintami, hlasak thiam, university tamdeuh, mifim minthang, biaknak hruaitu upa, mipem le refugee lak zongah a milu cun Democratic party a ttanhtu an tamdeuh zungzal ti khawh a si.Mah nunnak ah Khrihfa sinak hmuh awk um lem ttung lo I lenglei lawng in Khrihfa biaknak ttanh ngai zonghi pialsual/kalsual phunkhat a si ve.\nKanmah nih kan tuah lomi sualnak pakhat te fak piin doh I sualdang vialte hehtiah tuah fawn cu a tlamtling lomi/a chambau ngaimi Khrihfa dirhmun a si. Trump ttanhtu tampi nih nan I ruahnak ahcun Trump nan ttanh thawng in Khrihfa ttha deuh le piangthar deuh kan si nan I ti men lai. Nan nan rak si hlei nemmam lo. Atak te cun mah nunnak ah Khrihfa nun ziaza dawh um hleng ttung lo I a ttanh lawng hi ttanh hi a phungcaang men Khrihfa pawl le a min men Khrihfa le Khrihfa thathu pawl riandeuh a si.\nTrump ttanhtu pawl nih Bible nan relning le nan I fiang ninghi nan palh. Trump a ttanhmi Khrihfa pawl hi ruahnak bituk in a kalmi nan si, Khrihfa biaknak le cawnpiaknak I a muisam le a sullam nan hrawh I nan bitter tuk. Biden le Democratic party a ttanhtu pawl cu kan ruahnak a kau deuh I Khrihfa biaknak le cawnpiaknak hi kaupi in kan kalpi a tak zong in kan nunnak ah kan hmang/a muisam le a sullam zong kan dawhter.\nBible nih Khrihfa a ttanhmi le a dawmi lawng nan dawt hna lai a tinak a um lo. Khrihfa mi ca I rian a ttuanmi lawng ttanh ding le dawt ding ti zong a kan cawnpiak fawn lo. Atak te cun Bawi Jesuh nih kan ral dawt ding a kan fial lehlam. Kan ral caah thilttha tuah ding tuk a kan cawnpiak. Trump ttanhtu pawl nan ruahnak le nan duhnak cu Khrihfa mi lawng hmunkhat I um I Khrihfa a si lomi poah hmundang te um ding tiphun khi nan saduhthah a si.\nCu bantuk ruahnak cu Bawi Jesuh I a mission rian zong a si lo. Khrihfa a si lomi nih zeitluk an tuar zongah kan zei a poi lo tiphun khi nan ruahnak a si. Kanmah kan him ahcun a za tiphun. Trump le a ttanhtu pawl nih nu le nu, pa le pa umh, le nauhrawh hi nan do kho hlei lo I nan zorter kho hlei lo. A dohdan zong nan thiam fawn lo. Zu, neihkhat umh, ritthaisii ti bantuk pawl hi tlau ko in dohkhawh phun an si lo. A luancia kum 1920-1930 hrawngah, US ram ah biatak tein zu an rak doh nan nihin ah zoh ko uh law US ram ah zu dawr a tamning le zuding mi an tamning hi nan I fiang ko lai.\nMah lioah inn pakhat an rak sakmi le bang cu atang dot ah zu thuhnak/chiahnak khan an ser I mah ka cun zu thawl tamtuk an thuh hna. Mah cu naite lawngah an hmuh (VOA Burmese News: 12/29/2020). Mizo kan unau zongnih ritthaisii le zu hehtiah an doh len nan zeihmanh a hlei lo/amah ningkel a siko. Ritthaisii an dohnak ah an YMA zong nih minung tiang an thah hna. Nan, zu le ritthaisii cu zorlei a panh hlei lo Mizoram ah. Nawlneihnak le thazaang hmang in mah bantuk thilttha lo le sualnak hi doh khawh an si lo timi hi Khrihfa tampi nih nan I fiang tawn lo.\nKa ttial te lai tiah ka ruahmi cu “Trump ttanhtu Khrihfa pawl nih sualnak dohdan an I palh/sualnak doh ningcang an thiam lo/sualnak an doh ninghi Bible he a kalh” ti hi a si.Trump nih Khrihfa a kan dawt I a kan dirpi nan ti ruangah nan ttanhmi nih khin US Khrihfa pawl caah zeital a miak le a tthathnemnak a chuahpi mi a um maw in ti hna uh sih law zei ngai chim ding nan nei lai lo/nan thei lai lo, a fiang ko. Trump nan ttanhnak ruangah nan Khrihfa nun ziaza a rawk dih cang.\nNu le nu, pa le pa umh, le nauhrawh kan doh nan tinak ah sualnak ngan a dang tamtuk nan tuah cang. Mittanh dan zong nan thiam fawn lo. Trump ttanhtu pawl tamdeuh cu Trump nan ttanhning phun hi zoh tik ah ISIS misual pawl nih Muslim ram kan dirh lai an ti bantuk phun he a lo/a khat bak. Trump a ttanhtu pawl nih cun Khrihfa ca le US ram ca lawng in nan ruat lai nan Biden a ttanhtu pawl nih cun vawlei cung pumpi zate ca le biaknak kip ca ruat in kan ttanh lai.\nBawi Jesuh I a kan cahtak bantuk in miphun kip kha Bawi Zisuh hnuzultu ah ser kan timh hna I vawlei cung khua zakip ah Pathian tehte ttha si kan I tim/kan si fawn. Trump nih Khrihfa caah a tuahmi cu US embassy cu Jerusalem khuapi ah a tthial I Jerusalem cu Israel ram khualipi ah a fehter I cu lawng cu a tuah khawhmi a si ko. Mahcu Pathian duhnak he a kalh. Pathian le Khrihfa caah santlaihnak zong a nei hlei lo. Zei ngai santlaihnak a um hlei lo ti khawh a si.\nTrump nih hi hnu US president kum 30/40 hmanh ttuan seh law nu le nu, pa le pa umh, le nauhrawh zong a zorter kho hlei lai lo. Amah ning si ko lai. Aruang cu Trump le a ttanhtu Khrihfa pawl nih sualnak dohdan nan thiam lo. Bible nan rel tthan I Bawi Zisuh nih sualnak a dohning cang zong nan rel tthan a hau lai. A biapi mi cu kanmah nih kan tuah lo kha a biapi ko I kan pawngkam a ummi pawl zong kha tuah lo ding in kan cawnpiak hna ding kha a biapi mi asi ko. Khrihfa mi nih cozah le uktu/ram hruaitu hmang in sualnak doh phung a si lo.Kum 2021 nih a chuahpi dingmi daihnak, remnak, dinnak, luatnak, ruahchannak, le dawtnak vialte nan cungah um ko seh.Amen. Credit: Van Tum


Next Article Pu Donald Trump Nih Ruahphak Loin Syria A Den\nZinaan Pipe Line Kong; 2009 lio in rak thok cangmi Rakhine ramkulh Kyaukpyu peng in Tuluk ram Kummi khua tiang vawlei tang zinaan pipe line zong a rannak in lim zau khawh a si naklai hnatlaknak kan tuah tiah Tuluk ramleng minister Liu Zhenmin nih a chim.\n“Tuluk-Myanmar kar zinaan pipe line cu ram hnih President an i ton hnu in hnatlaknak kan tuah chih. Kanmah Tuluk ram lei cun Kawlram in a van lut ding pipe line hi kan rak tuah chung cang hna. Tu cu pehzulh dingin min kan thut cang caah a rannak in rian kan tuan cang lai” tiah Liu Zhenmin nih cun a chim.\nMah zinaan pipe line pi cu Kawlram Rakhine ramkulh in Tuluk ram tiang vawlei tang in a pemh dingmi a si tikah Kawlram chung i Rakhine ramkulh, Magwe le Mandalay ramthen pinah Shan ramkulh Lashu le Hmuse khua tiang a pemh ding pipe line zong a si. Pipe line tuahnak ding hmun i a ummi pawl cu thawl dih an si lai caah Kawlram minung tampi nih cun an duh lo.\nZinaan pipe line cu Kawlram chung in khan 480 tluk a kal lai i Tuluk lei nih $ 1.5 Billion dih in tuah an timhmi a si. Tuluk nih zinaan cu Africa ram lei in an lakmi a si tikah Kawlram vawlei pemh in zinaan lak an timhmi nih hin Tuluk tangkaa budget zong tampi a zorpi (hleipi) hna. A sullam cu Kawlram nih siang hlah sehlaw Malaga rili chung in pipe line tuah an hauh lai caah $ Billion tampi a dih ding a si.\nMyitsone; Kachin ramkulh i Myitsone tikham kong a si. Kachin miphun nih an rak duh lo tuk tikah President Thein Sein cozah chan 2011 kum khan hi rian cu rak dinh rih a si. Tuluk lei nih $3.6 Billion dih in tuah an timhmi a si. Hi kong ah hin Tuluk ramleng minister Liu Zhenmin nih cun fiangte in a chim lo nain kap hnih ram ca hlawknak a chuahpi kho dingmi hnatlaknak kan tuah ti vial lawng a chim.\nTuluk President Xi Jinping sawmnak in President Htin Kyaw cu ni 6 caam in Tuluk ram a tlawng chung ah hin Tuluk ram ministers pawl he zong tonnak an ngei hna. President Htin Kyaw cu President rian a tuan hnu in tutan hi a voi khatnak Tuluk ram a tlawn zong a si i May thla chung ah khin rampi ruahnak petu Daw Aung San Suu Kyi zong Tuluk ram a tlawng than te lai ti theih a si. Ref;VOA


Trump Caah Thawngpang Tha Taktak – The Cherry Par\nTrump Caah Thawngpang Tha Taktak\nDecember 18, 2020 Cherry News\nTrump ca ah thawngpang tha taktak. 2020 November US thimnak ah Tuluk, Russia le Iran an i thlak ve tiah US cozah sungtthok lutlaitu Director of National Intelligence (DNI) nih a chim cang. December (18) ah report pek ding a si nain an chekhlatmi an dih rih lo caah January thla lawngah tling tein report an chuahpi te lai. “Pine pali kan chek rih lai. Thimnak result hi a lingletter khawh ko lai,” tiah DNI nih cun a ti.\nTrump ca ah cun Thawngpang tha taktak a si. I kilvennak phaisa hmannak (Defense Bill) zong Trump nih veto nawlngeihnak in ka chuah lai tiah tweeter ah a tar cang. Biden le a party pawl cu an mang a chia cang lai. Thil tha lo a tuahmi hna cu dantatnak nih a zulh cang hna lai. A caan um lio te ah thil dik (biatak) tanh duh lo in a namnehtu hna cu thilthalo an tuahmi nih a dawi cang hna lai. Pathian nih Trump cu teinak a pek cang lai! Amen! Hallelujah!\nUS Thimnak Thawngpang 2020 December 15, Nai hrawng cu ka rian a tam deuh caah ca ka ttial kho lo. Cu karlak ah thil tampi a cangmi a um. 1. US Supreme Court Biachahnak; Texas nih aa thuimi pine 4 taza a cuaimi cu US Supreme Court nih 2-7 biachahnak in a hnonpiak. Cucaah mi tampi nih cun Trump ca ah cun a lam a pit cang an ti. Sihmanhsehlaw hihi cu lam hlatpi in meithal in sa kah bantuk khi a si caah a khen a harmi a si. Cun Supreme Court hi an ral a chia deuh. Amah Trump nih Supreme Court biaceihtu ah a chiahmi 3 lila hmanh nih an dirpi ngam lo. Sihmanhsehlaw mee firnak a um lo ti si loin, Texas nih a dang pine kong ah aa thlak kho lo ti in US Phunghram Capar 3nk cerhchan in a hnolpiakmi tu a si.\n2. Electoral College Mee Thlaknak; Hihi Trump sihne hna nih a khukthal leh an i zuam liopi a si rih. December 14 ah cun mee thlak lo awk a tthat ti lo caah mee cu an thlak i November zarh hnihnak hrawng ah a rak si bantuk in Joe Biden nih mee 306 a hmuh ti in Liberal Democrat media pawl nih cun thawng an thanh colh. Sihmanhsehlaw December 14 ah aa thuimi pine, 5. Pennsylvania, Georgia, Pennsylvania, Wisconsin le Arizona hna nih Joe Biden kha teinak an pek lio ah cu aathuimi pine panga hna i Republican phungsertu/thimtu (legislatures/electors) hna nih cun procedural/ conditional vote an thlak ve i Trump le Mike Pence tu kha teinak an pek ve hna. A sullam cu hi pine panga ah hin mee aa ningcang lomi kong biaceih cuahmah a si rih caah aho dah teitu a si ti aa fiang rih lo. Biden asiloah Trump aho paoh hi teitu an si kho ko an ti. Kha hlan zong ah ka chim lengmang bantuk in hi electoral vote hna nih teinak an pekmi cu January 6 hlan paoh cu pine phungsertu hna nih an thlen khawh rih i Congress ah anmah tein teitu min kha an pek khawh rih ko. Cuticun Political Analyst David Brody zong nih CBN news ah a chim ve.\n3. Georgia Thilumtuning; Georgia ah kum tling lomi nih mee an thlakmi mee 60,000 cu a thlatu hna sinah khirh a si cang. Hi mee hna hi driving licence in an thlakmi a si. Anmah tein an thlakmi maw a si? Asiloah mi pakhatkhat nih dek thlakpiak mi a si ti cu theih a si rih lo. Hi pine ah hin Biden nih mee 11,977 lawng in teinak a hmuh. Atu ah cun mee 60,000 leng cu an hlonh cang caah aho nih a tei lai theih a si rih lo. Trump ca ah ruahchannak a um ngai cang. Cun mee ningcanglo in a tuahtu hna kha pine secretary nih a hlathlaiter cuahmah liopi a si.\n4. Congress biachahnak; Congress cu senate minung 100 le house minung 438 fonh in minung 538 umnak a si. December 14 ah Electoral Vote vialte nih mee an rak thlakmi hna cu January 6 ah Congress ah cohlannak tuah a si lai. Sihmanhsehlaw hi aa thuimi pine pali nih Biden teinak an pekmi hi Congress nih a cohlanpiak hna lai maw ti cu theih a si rih lo. Congress biaceihnak agenda chung ah luhpi dingah hin aiawhtu pakhat le senate pakhat minthutnak aa tel a herh. 2016 thimnak result kha Hilliary Clinton cu a lung a tling lo nain senate pakhat hmanh nih Congress ah an rak dirpi lo caah a bia ceihpiak a rak si lo. Sihmanhsehlaw atu tan tu ah cun hi aathuimi pine 4 i teinak an pekmi hi duhlonak kan langhter lai tiah senate pathum nih an ti. Cutin a si ahcun Congress ah hnatlaknak an laak lai i mi tam deuh nih hi aauthuimi pine 4 nih Joe Biden teinak an pekmi hi an duh lo ahcun US ram pine 50 nih mee an thlak cio lai.\nCongress ah Trump lei nih an chuahpimi hi an ceihpiak ahcun Trump nih teinak a hmuh ko lai tiah an zumh. Zeicahtiah atu tiang ah senate ah hin Republican 50, Democrat 46, party dang 2 an um. Republican lei an tam deuh. Cun house ah Democrat 227, Republican 207 an um i Democrat lei 10 in an tam deuh. Sihmanhsehlaw house ah hin Biden a rak duh lo tu Democrat 10 an um i cu hna nih cun tu kum ah house ah tthutnak an hmuh tthan ti a si. Cucaah Congress ah hin aathuimi pine pali nih Biden teinak an pekmi kha hnolpiak dawh a si. Cutin a si ahcun pine cio mee thlaknak in president thim a si te lai. Pine pakhat nih mee pakhat lawng a ngei. Hihi Trump lei nih an i ngaih ngaimi a si. Atu tiang ah pine 26 cu Republican lei an si i pine 22 cu Democrat lei an si. Pine 2 tu cu zei lei an ttan lai theih a si lo. Cucaah pine cio mee thlaknak in president thim ding dirhmun tiang a phak ahcun Trump nih teinak a hmuh te ko lai.\n5. Biden fapa Hunter Biden; Delaware i Computer remhnak dawr ah Hunter Biden laptop chung in an hmuhchuahmi pawl cu New York Post le Fox News nih an phozar thluahmah cang. Email an i kuatmi kongah siseh, kum 2017 ah Burishma timi Ukaraine natural gas company nih lahkhah $400,000 a pekmi le cu kum khat chung ah ngunkhuai $ 1.2 million a pek lomi kong ah siseh, CEFC China Energy i Lutlai Ye Jainming nih 2.8 carat a simi diamond laksawng a pekmi le dollar million tampi an i pekchanhmi kong ah siseh Joe Biden fapa Hunter Biden cu an hlathlai cuahmah liopi a si.\nJoe Biden i a naupa James Biden le a nupi sinah dollar million tampi Tuluk nih an kuatmi kong zong an hlathlai cuahmah hna. Cucaah 2021 January 6 ah thil lianngan a cang rih lai. Cun 2021 January 20 tiang cu Trump ca ah ruahchannak a um rih. Thlacamnak he hgak cio rih ko hna u si! Rev. Biak Lian Vel\n← Esther Van Hnem Sung Nih A Lunglawmhnak Bia A Langhtermi Cu A Mak Bak\nBreaking News: Trump Nih A Nawlngeihnak Sang Bik Hmang In Defense Bill Chuah A Timh Cang →


CDF- Thantlang Ralkap Salai Tum Kio Cung A Nunnak Liam - News and Media\nSAC Ralkap Sniper Kut In CDF- Thantlang Ralkap Salai Tum Kio Cung A Nunnak Liam. Tuni, April 12 zaanlei slm 6:30 hrawng ah CDF- Thantlang ralkap Salai Tum Kio Cung (kum 18) cu SAC ralkap Sniper kut in a nunnak liam tiah kan theih.\nChunhnu slm 2:30 hrawng ah security a la liomi CDF- Thantlang, Zahnak Battalion ralkap Salai Biak Peng (kum 16) Sihhmuh khuami cu SAC ralkap nih Sniper in an kah i a khup ah an khen nain a nunnak tu cu a him i,kuan zong nih a ruh a khen lo caah a kuan an chuah piak khawh cang.\nA nunnak liammi Salai Tum Kio Cung hi Tlangkhua khuami Thantlang ummi asi i ,Thantlang ah High School cachimtu Sayamah Ngun Thim i a fapa a si, Zaanlei slm 6:30 hrawng ah JMBC Biakinn hmai ah SAC ralkap sniper kut in a nunnak a liam hi asi. Tuni ah Thantlang khuachung ah kaphnih kahdohnak ngaingai cu achuak lo nain SAC ralkap nih a thli in Sniper in an kahmi hna si tiah kan theih. Crd – TCP\nAstrologers ruahnak pek ning tein a sermi a si. Ne Win Lucky number cu 9 a si i Than Shwe lucky Number cu 11 a si. Kan nih Zumtu Khrihfami kan caah cun ni vialte hi nisunglawi an si dih. Cu ni a thiang deuh, cu ni a thur eh, cu ni long ah ti bantuk cu Kawl zumhnak nih kan thluak a kan tawl pah cangmi sidawh kan si ko rua. Cu vial. General Aung San hi a thluak kal ning hrimhrim hi a rak i dang


Myanmar Idol Season 3 Top 10 Ah Nilen Par Mawi Aa Tel (video file) – THE CHINLAND POST\nMyanmar Idol Season 3 Top 10 Ah Nilen Par Mawi Aa Tel (video file)\nSalai Ngun San Aung| 2018 June 17| Myanmar ramchung hlasaknak zuamnak ah a nganbik ti khawh a simi Myanmar Idol season 3 cu top 10-a thiam bik 10 thimnak tiang an phan cang i Lainu Nilen Par Mawi cu a thiambik 10 thimmi chung ah aa tel.\nTutan Myanmar Idol Season 3 i top 10 thimnak cu June 14 zan ah khan tuah a si i 15 zan ah result thanh a si. Minung 11 an i zuam i pakhat a tlak hnu ah a thiambik 10 an taang. Cu a taangmi 10 cu tuzarh nili zan ah an i zuam than lai i pakhat a tla te lai. Cuticun zarh fatin te cawnni li zan lengmang ah an i zuam lai i a donghnak final tiang pakhat khat lengmang tlak a si lai tiah kan theih.\nNgaknu Nilen Par Mawi hi online le Sim card in vote pek a ngah hlan, mark petu lawng nih an biachahnak an tuah lio ah khan a number (Golden Ticket number) cu 09099 a si i mizapi nih vote pek a ngah hnu a voting number 3 a si.\nTutan ah Top 10 tiang aa tel khawhmi kong le a taang rihmi zuamnak he pehtlai in, “Nai tan zong ah mizapi nih vote nan kan pekmi ka hmuh tikah kaa lawm tuk. Hmailei zongah pehzulh tein nan thlacamnak le vote peknak in thazaang pek le dirpi ka herh rih ko” tiah ngaknu Nilen Par Mawi nih TCP ah a chim.\nNai tan Top 10 thimnak thawk in pehzulh in mizapi vote kha biapi bik in lak a si cang lai. Minung 11 lak ah khan mizapi pekmi vote tlawmbik a ngeimi pathum kha bottom down timi dirhmun ah chiah an si. Cu chung in a tlawm bik pakhat kha an thim than. A tlawmbik a ngahtu cu hlasak zuamnak ah mark petu an lung a ton khawh taktak hna a si le an thim khawh, an lung a ton tuk hna lo sual ahcun mizapi vote tlawmbik a ngeimi a si caah a tla lai.\nMizapi nih thazaang kan pekmi hna vote ning cu Myanmar Idol application kha download tuah in vote khawh a si. Download kan tuahmi application pakhat in minung pathum tiang vote khawh a si. Amah bel Android a hmang mi ca lawngah an tuah khawh rih i IOS (Apple) a hmangmi caah mah application kha an tuah kho rih lo, an tuah zau lai ti zong kan theih.\nCun Oredoo SIM Card in vote khawh a si. Oredoo SIM Card a hmangmi nih 7777 ah khan voting number na duhmi te khan a tial lai i na kuat lai. SIM Card pakhat in an duh zat paoh vote khawh a si.\nNu Mawi nih, Top 11 lio zongah mizapi nih thazaang tampi nan kan pek i thlacamnak le hmurka tiang lawng hmanh siloin vote tampi nan ka pek nak thawng in bottom down ah kaa tel lo. A tang rihmi zongah mizapi thazaang pek nak hi a biapi tak tak. Hla mark petu nak in mizapi vote hi a biapi deuh cang. Ka voting number cu 3 a si, hmailei zongah tu hlan bantuk in thlacamnak in siseh vote pek nak in siseh thazaang ka pe ulaw ka dirpi rih ko uh tiah Laimi carel tu sinah biacahnak a ngeih.\nPrevious USDP Party Cu Chak Tlaitu Party Kan Si: MP Van Thawng\nNext Matupi Peng Hrinpi (B) A Tui Tiang Sianginn An Kai Rih Lo


***Vakok.Lian***: Zarhtin Thlarau Rawl\nZarhtin Thlarau Rawl\nPhuhlam le lehrulhnak cu bawipa ta\nRom. 12:19 Phuhlam cu keimah ta asi, keimah nih ka lehrulh hna lai, tiah Bawipa nih a ti\nNai hrawng cu mail kan rel mi ah lung a fak mi a tam ngaingai: kum 4 nu te a sual pi hei ti; taxi mawngtu nih a tlik pi hna hei ti; Australia ah a fanu le kha nupi ah aa ser hna hei ti hna a si i ruah ah hin lung a fak ngaingai. Kan hmaiah a dik lo ngai in thil a cang mi kan hmuh ton tikah zeihmanh kan i pehtlaih lo hmanh ah kan lung a fak i lehrulh colh kan duh ton. Pathian kan zumhnak ah minung kan sinak in a har ngaingai mi pakhat cu, thil a dik lo mi kan hmuh tikah lehrulh colh kan duh nak hi asi. Thil ttha lo a tuah tu pa/nu kha a tuah man, a sual man intuar colh seh ti kha kan duh ton. A bikin a ingtuartu chungkhar kan siahcun lehrulh colh kan duh. Lehrulh colh lo ah cun kan thin a sau kho lo i, kan thin zong kan i sum kho lo.\nManila i khrifabu ngan pakhat a si mi, Christ Commission Fellowship i an pastor Peter Tanchi fanu cu misual pawl nih an tlaih hrem. Cu nu cu aa dawh taktak. An tlaih hrem hnu ah zeihmanh har nak cu an pe lo. A tlaihhrem tu pawl cu an tlaih khawh hna nain, Peter Tanchi nih cun, ka ngaih thiam hna ati. Micheu nih cun an duh lo ngaingai, sualnak an tuah ning tein dingfel tein an bia ceih piak ding asi ko, hmailei ah a lem sual hna lai tiah a phunphun in an chim. Peter Tanchi nih Pathian ka zumhnak hi, hi ka ah ka hman lo ah cun khoi ka ah dah ka hman te lai a ti ve. Kan nih si uh sihlaw zeitindah kan um cio hnga! Desmond TuTu nihcun “Pathian nih a fapa Khrih thawng in ngaihthiam mi kan si caah, ngaihthiamnak ti mi chungah kan um dih. Cucaah, kan duh zong, duh lo zongah mi ngaihthiam le ngaihthiam mi si kha kan rian le kan tuah awk hrim asi” ati.\nDingfelnak (justice) timi hi kan duh ding le kan kawl ding hrimhrim asi ko, asinain lehrulhnak le phuhlam tu hi cu kan tuah ding asi lo (Mikah 6:8). Zeicatiah, Pathian ta a si (Rom. 12:19), Pathian ta asi mi kha kan mah nih kan i lak awk asi lo. Minih kan cungah fahnak an tuah tikah, kan rian cu ngaihthiam tu kha asi (Mathai 5:44). Pathian nih an tuah ning, an tuh ning tein a zun ter te ko hna lai (Gal. 6:7). Cucaah kan mah nih kan lung a sau lo i phuhlam le lehrulhnak kan tuah ah cun, Pathian kan bochan lo mi asi hlei ah, Pathian nak in a fimdeuh ah kan i chiah cang tinak asi hnga. Nihin ah ngaihthiam khawh lo mi na ngeih mi minung hna an um sual maw? a ngaingai ah cun, mi kan huat, kan ngaih thiam lo mi hna hi kan mah dakaw kan rethei deuh, kan tuar deuh ton cuh. Nun nuamh na duh maw? Dalai Lama nih cun “nun nuamh na duh ah cun, mi cung ah dawtnak, velngeihnak le ngaihthiamnak va ngei” a ti.\nCucaah Bawipa ta a si ko mi; kan ta le kan rian a si lo mi phuhlam le lehrulhnak cu tuah hna hlah uh sih law; tuah duhnak lehduhnak thinlung kan ngeih zong ah i sum zau in Pathian nih a kan fial mi ngaihthiamnak tu kha kan nun ah langhter hna uh sih. Cutin kan tuah ah cun Pathian sinah hnangamnak kan hmu lai i kan nun a nuam lai!\nPosted by L.VanBlian_blogpost.com at 8:18 PM\nUS Um Mi Hna Caah Theih Awk Ttha\n57Nak Zarhtin Thlarau Rawl


Thawngpang Chia Taktak! VP Henry Van Thio Cu Feb 10 Ah Khan An Tlaih Ve Cang! – Chin 11 News\nThawngpang Chia Taktak! VP Henry Van Thio Cu Feb 10 Ah Khan An Tlaih Ve Cang!\nVice President 2 Pu Henry Van Thio cu nizaan (Feb. 10) ah khan an tlaih, tiah Pi Sui Chin timeline in kan theih. Hi kong ah Pi Sui Chin nih, “A ka chimtu nih ka min le thil sining fiang tuk in langhter hlah. Ka ca ah tihnung a si kho a ka ti,” tiah The Hakha Times ah a chim. Ref: The Hakha Times\nLungrualnak Cu Kan Teinak: A tu lio kawlram buainak cu a linsa thluahmah rih lai Min Aung Hlaing Sachia zangkeu pa ruang ah mah tein rian a tuan ko mi hna le nifa tin sianginn kai mi hna cu lang ah chuak in an covo hmuhthannak ding caah an au. Cozah riantlai tampi nih an rian an kaltak Palek tiang in mizapi lei ah an dir hmuh tikah lung a hmui. Ramleng um chin mi nih CDM hna caah hmun kip in bawmhnak an kawlpiak hna. Ramleng in kan ti khawh tawk kan au cio hna au lawng a za lo nikhat nihlawh ceo hi van pe ta ve hmanh mah nih tamtuk te rian a tuan khawh. Kan kaltak cang mi hna kan u kan nau, nu le pa, pi le pu hna cu an rian vialte an kaltak I ralkap cozah uknak an doh an au.\nCBCUSA zong nih biatak in kan cawlpi uh Khrihfabu kip ah bawmhnak hal uh law cun Australia a um mi CCCA zong nih a rannak hi hi kong ah van kan cawlcangh pi uh. A tu lio bawmhnak hal mi vialte hmunkhat te a luan khawhnak ding caah a rannak in upa te ramchung ramleng in kan tawlrelpiak colh uh. Caan kar lak Committe zong ser i mah ramching ramleng in a chuak mi phaisa vialte hi hmun khat ah I fawn dih sehlaw cu hnu ah phawtzamhnak lei tiang tuanvo kan lak piak uh. 2015 lio Hakha puicimh lio bang pbaisa viavuanh lai kha phan a um ngai.\nKan mah le ti khawh tawk cio in kan cawl hna lei kei zong ka nikhat hlawh te he kan rampi dothlennak ding caah kai thawh ve mah hi cu a thok ka lawng a si rih. Duh lonak a langhter mi hna caah tidur pakhat te kan cawkpiak mi hna zong kha ram ca I tuan cu a si. Ramchung a um mi vialte hna kan intuar pi hna nan kam te ah kan um zungzal a liamcia kum 33 lio caan I ralkap Bator hna uknak an lak bantuk cu a si naisai ti lai lo. An mah tein thlaan khur an I cawhnak ding caan a nai cang. Nan lungthawng uh, Ngol hlah uh, Naichai lo nusal pasal hna, Ni ceu nak caan a nai cang, Lungrual in kan tang lai,Lawmhnak ni a tlang deng! Credit: Tlerlung Thlaceu Chung


Democrat nu nih Trump supporter kum 12, a velh mi nih US a hninh ngai; Aruang\nDemocrat pawl hna hi cu fih an nung tuk hrinhrang ko, An kong thei tam poah le an sual ning le an lungput that lo ning thei tam lengmang a si ko. An mah/Democrat pawl lawng lawng si minung ah an nih rel ko cang ruah.\nAn thil tuah mi bantuk in Republican pawl nih tuah na seh ceilak in court dantat ding in le thleidangnak nan ngei tiah fakpi in an ua lengmang cang lai\nHngakchia kum 12 a si lio mi u, an umnak Calorado inn pawngah Trump dirpi nak/Sign Board keng in Motor Cycle a cit mi cu nu pakhat nih a hmuh i a velh tiah Foxnews nih a tial\nMah bantuk in hngkchia kum tling lo mi, sualnak a ngei lo mi, motor cycle a cit i, Trump sign Board a keng mi cungah thil a tuah ruangah palik nih an kawl lio a si\nPalik/law enforcement nih an chim ning ah cun, mah bantuk in nu pakhat nih Trump support a velh mi hi Boulder ah nikhat ni/Monday ah a tlung mi a si tiah CBS 4 in Denver nih a chim\nMah nu hi kum 20 le 30 karlak mi a si lai tiah zum a si. Ma nu hi nih hin hngakchia pa nih a keng mi Trump sign board zong lakpiak a tim, natein a lak piak khawh lo tiah thei a si.\nTrump supporter hna hi voih tampi vel an rak si cang. A cheu cu Restraurant le hotel ah an um lio ah Democrat pawl nih Trump lukhuh/hat le Trump banner le sign board/ Make America Great a Again ti pawl an hmuh ah cun an velh lengmang hna\nAugust thla dawng lei ah nu pahnih, Democrat a si mi nih Trump dirpitu hngakchia kum 7 mi cu lampi ah an velh cang i, Trump lukhuh le Sign board hna cu an hrawh piak dih. A hnuah palik nih an tlaih hna. Credit-Foxnews\nBe the first to comment on "Democrat nu nih Trump supporter kum 12, a velh mi nih US a hninh ngai; Aruang"


Mawngh Hau Lo Mi Tlang Lawng Japan Nih An Kan Bawmh Lai I,Tlanglawng Mawng Tu Ka Herh Ti Hna Lai Lo. By Min Aung Hlaing. – Chintanbo\nMin AUng Hlaing cu loh bak siko cang. Tutan Min Aung Hliang nih aa chawhsualnak a fakbikmi cu Civil Disobedience Movement (CDM) cawlcanghnak a ummi hi si. Cozah rianttuan pawl hna nih zung an kai ti lo caah Min Aung Hliang nih a duh in cozah a kalpi kho ti loh. A lungre thei cang. A phunphun in a lemsoi lengmang hna. Nain an duh hlei loh.\nA donghnak ahcun a hrocer hna. A kah hna. Cu zong ah cun an duhlei lo i tu bantukin cozah rianttuan kan herh ti lai loh tiah a tinak hi a si. A chimmi cu atanglei bantukin a si.Kawlram ramchung tlanglawng khualtlawnnak cu biatak tein tthanchoter a timh. Cucu Tlanglawng lei cozah rianttuanmi hna lak ah CDM (Civil Disobedience Movement) cawlcanghnak a ummi hna cu an rian in dinhter lawlaw ding.\nTuhi Japan nih a kan bawmh lai i, khaltu le tawlreltu hau loin amah tein a kalmi tlanglawng kan hman cang lai tiah MRTV ah thanhnak an tuah. Japan nihhin Min AUng Hliang thil tuah hi a pom lo ngai tikah ai ruahchan ning bantukin thil si kho taktak te lai maw timi belte cu ruah awk um ngai ko.\nCucaah CDM ah a lutmi pawl nan rian in i din lawlaw uh kan in herh ti hna lo ti si ko cang hih. Kawlram ramkhel kong relchap: Ralkap sermi Democracy hi Democracy Diktak asi maw? Democracy’ biafang cu Greek biafang ‘demokratía) in a rami asi i, a sullam cu ‘demo- mipi, kratia-nawlngeihnak’, “Mipi nawlngeihnak or uknak” ti asi.\nDemocracy sullam cu a tak in hmuh khawh nakhnga: zalonnak (Freedom), itluknak (Equality), dinnak (Justice), phung nawlngeihnak (Rule of Law), zalong tein chimrel le ttial khawhnak (Freedom of expression), thimnak ah zalong tein i tel khawh le thimfung (vote) thlak khawhnak etc. hna cu aherh tukmi asi. Cun, democracy cu mi tam hruainak in i uk phung asinain, mi tlawm covo le himnak kha a upat i, a runven chih. a thil tuah mi hna hi zeihmanh umzia ngei lo mi long te an si dih ko.\nKIA Bawipa Nih Lam Hruai Ko Hna Seh : KIA Nih Vawi Hnih Nak Ah An Hriamnam Le An Tha Zang Tthawn Nak An Langh Ter Tthan Cang..


Dr. SASA Le Dr. Lian Hmung Sakhong Cu Lawmh Pi Cio Hna Usih. – The Chinlung Post\nApril 16, 2021 admin Knowledge 0\nTualchung Thawngpang-CRPH hruainak tuahmi le sermi caan karlak Cozah “Interim National Unity\nGovernment” ah aa telmi chungtel minung le hruaitu vialte an min list pawl cu Thaizing April 16, 2021 tarlangh le thanh an si cang lai tiah Myanmar Now thawngzamhnak a taar.\nCRPH hruainak tuahmi “Interim National Unity Government” (NUG) an van ser cang i thawng thanhnak zong an von tuah cang. Ralhrang nih an tlaih i thonginn ah a um rihmi Aung San Suu Kyi cu rampi ruahnakpetu ah thim a si i, Cun president ah Win Myint cu a thim a si.\nChinmi chung in kan i bochan taktakmi kan pale pahnih Sweden rammi sinak aa tlaih liomi Dr. Lian\nHmung Sakhong cu Union Minister hmun an peek. Cun, CRPH UN palai a simi Dr. SaSa zong Union\nminister hmun an pek ve. An pahnih in Union Minister hmun an pek veve hna.\nCNLD Party lutlai pakhat: Salai Duh Hu Thang an tlaih. Salai Duh Hu Thang cu April 9, 2021 ah\nThantlang in Hakha lei a kalpah Hakha khualuh lai Ralkap le palek nih hngah mi check-gate ah thaih\na tong i ralkap sakhan ah kal pi in hrem a tong tiah thawng kan theih.\nRELCHAP – CNLD Chungtel Salai Duh Hu Thang An Tlaih Cang – Tulio kan kawlram thawngpaang hi cu a poi ko, Ralkap le Palik nih an tlaih thluahmah cang hna .Salai Duh Hu Thang cu April 9, 2021 ah Thantlang in Hakha lei a kalpah Hakha khualuh lai Ralkap le palek nih hngah mi check-gate ah thaih a tong i ralkap sakhan ah kal pi in hrem a tong tiah thawng kan theih.\n“Salai Duh Hu Thang cu an tlaih i a hrem pah in bia an hal ti thawng kan theih, an tlaihnak caan zong a sau i an thlah bal rih lo caah kan lungre a thei i a ngandamnak kongkau zongah thinphang a si. Tlang cung Parties lutlai (CEC) hna lak ah tlaih a tongmi cu amah pakhat lawng hi a si.Salai Duh Hu Thang telh in Pengkulh dang Kan party lutlai cheukhat zong an i tel. Salai Duh Hu Thang telh in an tlaih mi Chinmi zapi aran nak in himbawm tein kan thlah piak hna sehlaw kan duh ko.” tiah CNLD Party lutlai a si ve mi pakhat nih a chim.\nKAWLRAM PI CAAH RUAHCHANNAK A NGAN KO, ZARAN NIH AN TUAH KHO LO


Trump nih Joe Biden caah lam a phih tu pahnih a chawn mi nih US a hninh bak ko hi\nTu lio thawngpang a linsa ngai mi le a lar ngai mi pakhat cu President Trump nih Detroit, Michigan Republican 2, President elect Joe Biden president sinak ding caah certify duh lo tu pahnih a chawn mi hna hi a si\nTuesday/Nihnih Ni zanah Phone a chawn hna i, lunglawm bia a chim hna. Republican Monica Palmer & William Hartman nih certify tuah an nih tim lio a khan harnak tampi an tawn\nPalmer nih a chim ning a cun Detroit ah vote a tla mi le an rel mi an khat lo tiah an chim. Absentee ballot books le ballots a khat lo. Wednesday, Palmer-Hartman nih affidavits sign tuah i, mah county vote hi certified khawh a si lo an ti than.\nPresident Donald Trump nih Detroit, Michigan Republicans 2, President-elect Joe Biden caah certify duh lo tu, Tuesday/Nihninh zanah phone call a chawn hna i lunglawm bia a chim hna. Republicans Monica Palmer & William Hartmann nih certify lio a khan buainak fakpi an ngei\nMichigan nih hin an state dihlak Board monday/nikhat ni ah meeting ngei ding in an au, certify hi an state dihlak in an ngei kho lai maw ti kong ah an buai cang.\nPresident Trump nih Senate Majority Leader Mike Shirkey & House Speaker Lee Chatfield hna hi White House ah i hmuh ding in a sawmh hna i, private conversations an ngei, zei bantuk thil Joe Biden nih a tawn lai ti cu thei a si lo.\nTu lio thawngpang cu zeihman thei fiang a si ti lo, Media pawl nih Joe Biden hi elect President caah an ti i, natein Trump Legal Team pawl nih a tu hi a hram thawk lio a si, thil sining vialte a dawng tiang langter dih a si lai tiah press conference an tuah nak ah an chim than hoi. Credit-RTK\nBe the first to comment on "Trump nih Joe Biden caah lam a phih tu pahnih a chawn mi nih US a hninh bak ko hi"


Ngaih achia Tuk e, tunii 25 ah SAC Ralhrang Ruangah Taal Khua Inn 10 Cu Zeihmanh Tang Loin Aciam Dih – Chintanbo\nOctober 25, 2021 admin CHINNEWS 0\n25-October-2021 : SAC raalhrang pawl nih Taal Khua an khangh piak thaan hna i Inn 10 cu a zeihmanh chuah manh loin a ciam viar tiah khua mi sin in thawng theih a si. Kan hnunglei deuh te zong ah khan Taal khua hi Raalhrang hna nih khangh piak an rak tong cang, tuchun inn an khangh mi he fonh cun tam tak tak an khangh piak cang hna.\nTuni 25-October-2021 ah khan SAC raalhrang pawl nih cun Chinram chung Falam peng i a um mi Taal khua minung umnaak inn pa 10 cu an khangh piak hna i, a inn hra 10 ning bak in thil zeihmanh chuah manh loin Vutcam ah a cang dih tiah khua mi nih an chim.\nSAC raalhrang pawl cu nizan, October ni 24 ah khan Taal khua ah an riak i, October ni 23 ah khan raalhrang hna Motaw 50 hrawng cu Falam Khuapi lei panh in an kal i, Ramthlo khua ah an riak tiah theih a si.\n19-October-2021 kan hnuzarh cacawn nihnih ni zong ah khan SAC raalhrang pawl nih cun, Falam peng i um, Taal khua minung um naak inn pa 3 cu an rak khangh piak cang hna.\nA liamcia mi 22-July-2021 zong ah khan SAC Raalhrang pawl cu Taal khua ah an rak phaan i, Taal khua mipi hna cu raalzaam in hmun dang dang an rak zaam bal.\n23-August-2021 zong ah khan, SAC raalhrang pawl cu an raak than hawi i, Taal khua an Biakinn le, Minung um naak inn chung hna ah an luut i, raalhrang hna cu an duh ning poah in Taal khua ahcun an rak um cang fawn. crd : Zalen


Chinramkulh Mindat Peng Ralkap Thazaang An Chap Cuahmah I Ralhrang Minung 1000 Hrawng An Si Cang - Chin Eleven News\nMindat ah kahnak a chuak lengmag i ralhrang nih ralkap thazaang an chap thluahmah caah Mindat ah ralhrang a um mi hi a tlawm bik in minung 800-1000 kar hrawng an si tiah theih a si.\nKan hnu lei deuh CDF Mindat le ralhrang kahnak ah ralbawi pakhat cu CDF nih an thah i mah a thih hnu in ralhrang thazaang tampi an chap tiah an chim. A Tulio Mindat ralhrang thazang cu an tam taktak. Mindat ralhrang um zah hi fiang tein hngalh dih a si lo nain a tlawm bik minung 800- 1000 kar lak an si lai tiah CDF hruaitu pakhat sin in theih a si.\nRelchap:PNO/PNA nih Ralhrangbu An Bawmh mi Cungah Pa’O Mino Nib Duhlonak Cathanh an Chuah Pa’O National Organization in pituhsit ah a let mi (PNO/PNA) nih ralhrangbu he fonh in PDF le KNDF hna a doh mi kongah Pa’O mino bu 11 fonh in August 18 ah duhlonak cathanh an chuah.\nAtu hi ramchung ramleng Kawlram mipi vialte nih ralhrangbu kan doh lio ah, PNO/PNA nih ralhrangbu a domi mipi PDF le KNDF hna cu ralhrangbu he fonh in a doh mi cu kan duh hrimhrim lo.\nRalhrangbu he a lamkip in a tangti mi PNO/PNA hna cawlcanghnak cu Pa’O miphun vialte he pehtlaihnak a ngei lo.Ralhrangbu thazaang a pe mi PNO/PNA tuahser ning cu fak piin kan doh tiah ramchung, ramleng ah a ummi Pa’O mino bu 11 nih cathanh an chuah.\nPNA pituhsit cu 1949 ah PNLO in 1990 ah ralhrangbu cozah he kahdaihnak an tuah hnuah PNA min in ralkap kuttang Pituhsit ah a let mi an si i, 2010 thimnak ah PNO party min in a cuh mi ve an si.Taungkyi ah hrambunh mi an si i, Taungkyi, Linkhei pengkomh, Pa’O autonomous region chung Hopone, Sisai, Maukme, Panglong, Pitaya hrawngah a cawlcanghmi an si.Ref; TNA


Salai Ngoh Loi Nih Ram Caah A Nunnak A Pek - News and Media\nCDF-Daai ralkap Salai Ngoh Loi (Kum 20) nih 2022 May 2 ah ram le miphun ca ah a nunnak a pek. Crd – TCP. Rel chap – Kum 2 timi Zuamcawhnak (Kawl zumh ning) Ne Win Lucky No. 9 a si i Than Shwe Lucky Number cu 11. Kawl ralkap nih a tlang piin a tu in kum 2 ah thimnak ka tuah lai a ti. Thimnak tuah khawhnak ding caah Electoral system thimnak phung zong remh a timtuah cuahmah.\nCun, nihin May 2 chunhnu suimilam 1:00 ah kum 4 le thla 9 tluk lawng si mi Ko Wai Lwin Oo fanu zong SAC ralkap nih an tlaih chih tiah theih a si. Atu hi SAC ralkap hna nih an tlaih mi Ko Wai Lwin Oo chungkhar hna cu pehtlaihnak tuah khawh an si lo caah kan thin a phang tuk, tiah chungkhar he naihniam in um mi hna nih an chim.


KAN POLICY NAN FIR I, TEINAK HMU DINGIN THIMFUNG A KAWLMI NAN UM TI A SI KO – The Chinlung Post\nKAN POLICY NAN FIR I, TEINAK HMU DINGIN THIMFUNG A KAWLMI NAN UM TI A SI KO\nKan policy nan fir i 2020 thimnak ah teinak hmu dingin thimfung a kawlmi nan um ti asi ko rua. Party zong pumpak zong an ti. Ramkhel statement phunah plagiarism ipuh phunphai ka rel balmi umchun khi a hun si. Ruah awk khi a umter nawn i ciah zong khi a ka ciah. Fimnak academia vawlei ahcun plagiarism cu sualnak lianpi ah chiah asi tawn. Intellectual property theft phun cu a “serious” ngaimi kha asi.\nThimnak a lutmi candidates le political parties cheukhat cu a phuhrung zong maw an i phuhrung, Peace, Freedom, Social Progress, Equal Rights, Human Dignity te hna hi cu universal values an si. Democracy, Human Rights, Self-determination te hna zong global values an si. UN Charter le Universal Declaration ah a ummi an si. Hodah a ngeitu asi?\nVawleicung buu tam deuh hi cu The 8 Millennium Development Goals (MDGs) chungin asiloah The 17 Sustainable Development Goals (SDGs) chungin asiloah Human Rights-based Approach (HRBA) chungin asiloah Gender Mainstreaming chungin project le program a phunphun a ser i a ṭuan ciomi le buu a dir ciomi khi an si. Cu ṭuan dingah ahodah nawl hal a hau?\nTlangcung miphun kan dohthlennak tlaihtleng tungtlang hna cu: 1947 Panglong Conference, 1962 Taunggyi Conference, 1992 Marnerplaw Agreement, 1997 Mae Tha Raw Tha Agreement, 1998 Thoo Mweh Klo Declaration, hna chungin a chuakmi an si. Tlangcung miphun nih tuni “Federal Principle” kan itlaihmi hna hi cu: kum 1947 Aung San Federal mu 10. Kum 1947 SCOUHP (Maymyo Enquiry) Federal mu 7. Kum 1962 Shan Federal mu 5.\nKum 1990 UNLD Federal mu 7. Kum 2005 Mæsot Union Day Federal mu 8, hna chungin an si. Hi tlaihtung le policy ah hodah Intellectual property rights a ngeitu asi? Tuni Chinmi ramkhelbuu tampi hna dirpimi tlaihtleng hi cu: 1947 Panglong Conference, 1962 Taunggyi Conference, 1973s Proposal of the Chin Youths, 2004 Victoria Agreement and Chin Consensus Building Seminar, 2013 Chin National Conference le 2017 Chin National-level Political Dialogue, hna nih dirhmun tungtlang a thlakmi le a chuahpimi an si.\nTuni Chin ramkhelbuu tampi hi cu: Self-determination (kum 500 leng pupa chan i kan rak ngeih balmi kan kokek covo), Democratic System (kum 1948 Falam Conference ah pupa hna nih an rak ithim cangmi uknakphung), Federal System (kum 1947 Panglong Conference ah pupa hna nih an rak nemnget fehter cangmi hruainak phung) kha lak ṭhan dingin ram a hraangmi le ram a khelmi ngawt khi an si.\n1896 Chin Hills Regulation Act, 1948 Chin Special Division Act (Chin Act) le 2013 Chin Customary Law (review) zong kha kan ngei hna lengah 2008 The Fifth Initial Draft of the Chinland Constitution zong kha kan ngei. Cun 1996 NCUB Future Constitution of Federal Union of Burma (draft) le 2017 FCDCC The Federal Constitution of the Federal Republic of the Union of Burma (draft) zong kha kan ngei.\nBiahalnak cu: mah hna hi hodah kokek a ngeitu asi? Tlaihtleng le policy caah a dirpi duhmi nih ahodah hal a hau? Dohthlennak tuah lioah dirpi dingmi tlaihtleng le policy kongah intellectual property rights a um kho maw? Ruah-awk khi a um len. Kum saupi a kal cangmi History of the Chin Federal Movement ah policy he pehtlaiin intellectual property rights kongkau a voi 1nk question a chuakmi asi men lai.\nHmaileipi tiang tuanbia ah a tang te dingmi bia phun khi a hun si. Plagiarism Detection Software” le kan hun ngei hna lo, CNF nih an chimmi hi thil dang deuh hna asi hnga maw ti kan thei fon lo. Fiang deuh lawlaw in hal ahcun a ṭha ngai dingmi khi asi. Credit: Salai Van Lian Thang\nKAN PA NIH A VUN KA CHIMH CU MIRH LOIN KA UM KHO BAK TI LO:DR PARI


Thawng Tha Thang Nih Good Samaritan Award A Hmuh Mi Cu Hnahchuah Ngam Ding A Si Loh — Chin Miphun Tlangau\nThawng Tha Thang Nih Good Samaritan Award A Hmuh Mi Cu Hnahchuah Ngam Ding A Si Loh\nTGM nih NC Thawng Tha Thang cu “TGM Good Samaritan Award” an pek.The Grace Ministry (TGM) nih Rev. NC Thawng Tha Thang cu Ralzaam hna cung ah siseh, atulio COVID-19 raldohnak ah luhlinh in a riantuannak theihpinak le upatnak ah tiin TGM Good Samaritan Award an pek.“TGM kan riantuanti hawi Rev. Thawng Tha Thang kan ram caah fak piin a riantuan mi zoh in “TGM Good Samaritan Award” kan pek. Bawipa nih kan miphun, kan ram le vawlei mi vialte caah hmang chinchin ko seh,” tiah am facebook cahmai ah an langhter.\nRev. NC Thawng Tha Thang nih rian dangdang a tlaih lio mi hna-Believers Church Myanmar ah General Secretary le Chinland Football Club ah President a tuan liomi a si. Myanmar Football Federation (MFF) 2020 Congress thimnak ah a lut i teinak a hmuh hnu in MFF ah Executive Council member rian a tlai. MFF EC member a sinak in MFF nih rian an pek mi hna cu Infrastructure Development Committee chungtel, Youth Development Committee chungtel le Referee Committee chungtel rian hna an si. 2018 Russia i rak tuah mi FIFA world cup zong ah Myanmar ram MFF ai-awh in thlah mi ah a rak i tel. Hi rian hna pin ah Chin miphun huap in siseh, Myanmar ram huap zong in siseh, rian lianngan tampi a tlaihchih hna.\nAtulio ah rian dang a tlaih cuahmah mi hna cu 2010 kum thok in Gospel for Asia (GFA) ah Vice President le Believer Church Theological Seminary ah Vice President hna an si. 2014 kum thok in Myanmar Christian Youth Alliance ah Patron, 2016 kum thok in Myanmar Theological Student Council ah President, 2017 kum ah Myanmar Evangelical Christian Alliance Literature and Publication Commission Director, 2018 ah Myanmar Evangelical Christian Alliance Mission Director a tuan hnu ah 2019 kum thok in Myanmar Evangelical Christian Alliance (MECA) ah Associate General Secretary ah thim than a si. 2019 kum thok in Chin Public Company ah Board of Director le kum 2019 thawk in Chin Ethnic Entrepreneur Association (CEEA) ah Ruahnakpetu (advisor) zong a tuanchih.\nCu hlan ah a rak tlaih bal mi rian hna cu 2005 in 2010 kum tiang Believers Church Myanmar National Council ah ah Mission Assistant Director le 2017 in 2019 kum tiang Believers Church Theological Seminary ah Principal hna an si.Hi bantuk rian lianngan pin ah ngakchia harsa zohkhenhnak le fimcawnnak lei zong ah rian tampi a tuan mi a si. 2009 kum ah Bridge of Hope timi Ngakchia Zohkhenhnak Bu a rak thokpi hna i, ralkap uknak chan lio i sianginn kainak caah chawva lei harsatnak a ngei mi ngakchia hna Chin Ramkulh in minung 800 le Chin ramleng (Myanmar ramchung) in ngakchia 400 (an dihlak 1200) hna cu kum 10 chung bawmhnak an pek hna. Atu ramkheel lei dirhmun a that hnu in fimcawnnak lei kan miphun hawi hna an tikhawhtawk bawmchan rih ding in a pa Bishop CK No Chhum he Myanmar Flower International School (Yangon), le Chinland Flower Private School (Thantlang) an dirh.\nRalhrangbu Cozah Cu Innhngak Cozah Ai Ti Bu Ah UN Nih Hmaichia Taktak In A Tuah Than Hna\nTuzan Kha Khuapi Chungah Ralhrang Pawl Biatak Tein An Hraang Than Hoi


Zualko: Lo vahnak ah thing nih a huai caah a hmun lila ah nunnak liam – Kawltu Team\nZualko: Lo vahnak ah thing nih a huai caah a hmun lila ah nunnak liam\nDecember 29, 2020 December 29, 2020 Amon Ka Si\nZahan zinglei nazi 10:24 ah khan Thangsuanlain, kum 28 upa, Pu Engkhawlian fapa, khawruhlian khua, Mizoram i ummi cu an Lo vahnak ah thing nih a nenh i, a hmun ah a nunnak a liam. Vanchiatnak tawngmi Thangsuanlian hi Pu C. Zamuan lo vah ah i hlawhmi asi. Lo an vahnak nak hmun hi khawruhlian ramchung, hlan chan ah Vai camp an timi thlang, Pu C Ronghak dum phak hlah deuh vak asi tiah an chim fawn.\nLo vat ding hin minung pathum an kal. Cuticun lo an vah tih ah Thing pakhat an hau mi nih cun thing dang, a tlu rihlo mi cu a va nenh, thing tlurihlo mi cu a tluknak ding tiah an ruahmi ah tlu tiloin ca dang ah a tlu diam. Cu thing tlu nih cun ruahlo piin Thangsuanlian hi a huai tiah an chim fawn. A riantuanpi hawi le hna nih cun zeitin set dah thing nih hin a nenh le huai hi an thei kholo.Thangsuanlian nih hin a taksa ah hliam hma pakaht hmanh a ngeilo.\nAsinain, a hmailei angki zal ah a chiahmi phone belte a rawk dih. Hibantukin vanchiat a tawn tikah a mah thangsuanlian hi chonh khawh zong asi lo, minute 10 hrawng a liam hnuah a nunnak a liam tiah a riantuanpi hna nih an chim.Hi bantukin vanchiat an tawn mi cu ngaihchia te bak siko. A chung le caah zeitlukin dah tuar a har lai mu. Christmas caan lio ngelce i, thih le loh an tawn mi cu a pawi tak tak si. Kaltakmi chungkhar bawipa nih umpi ko hna seh. Credit: Save mizoram\nRelchap:- Myanmar Ih Tumbik Jesuh Khrih Lem Tuah Tumtu Kachinpa\nMyanmar Ih Tumbik Jesuh Khrih Lem Tuah Tumtu Kachinpa: Kachin State, Mitkyina khawpi, Change Business Center ih Saya Khun Myant Min Aung cun Myanmar ram ih a tumbik mi Jesuh Khrih lem tuah a tum thu 28.12.20, tuini ah a facebook cahmai ah a tarlang. Saya Khun Myat Min Aung cun Kachin khawpi Mitkyina hmun pakhatkhat ah Myanmar ram sungih tumbik si dingmi Jesuh Khrih lem umnak, thlacamnak tlang tuah a tumtah thu a tarlang a si.”Sumpai nei, milian pi ka si lo nan 100% tumruhnak ka nei. Ni nikhat ahcun ka tuah ngah ding. Kachin state hrangah miih thlen duhnak hmun hminsintlak a si ka zumih mi pakhat thazang ih a ngah lo a si hmanah miburpi thazang thawn kan tuah ding a si” tiah a tarlang.Cun thazang petu tampi a neih zo ruangah a lungawi zetih siannak a ngah veten mipi a theihter ding thu le Dan le Sakhuanak lam thawn pehparaw in mipi lungkimnak lak tul a si pang khale mipi lungkimnak hminkhen a dil ding thu khal tarlangin, mipi cu amah thawn tuantlang dingah sawmnak a nei cih a si. (Khun Myat Min Aung – Facebook)\n← US Bawmhnak $ 2000 kong a Linsa tak tak than Cang\nLainu, US Nurse a Simi nih Covid Vaccine aa Chun Ve, Hi ti hin a Chim →


Economy Kongah CNLD Policy Cu Very Smart. Chinram NLD policy cu Very Stupid! – Hakha Cherry\nEconomy Kongah CNLD Policy Cu Very Smart. Chinram NLD policy cu Very Stupid!\nRam thanchonak caah loh theih lo a herh mi cu border trade hi a si.US economy thanchonak caah aa hngatchan mi cu tulio USMCA timi US le Mexico le Canada ram (3) komh in an tuahmi chawlehnak hnatlaknak khi a si.Hi nih an ram cio ah zeitluk in dah mipi caah rian an ser i zei tluk in dah an ram cio nih miaknak an hmuh timi neknok tiang cu ka tial rih lai lo.\nKan Chin ram cu vawleicung ah economy lei in pa (2) nak a si mi China le vawleicung ah thanchonak lei a rang bik mi India karlak ah a ummi kan si.Hi hi remcang ah kan hman thiam ahcun kan miphun pawcawmnak caah le thanchonak caah a kan letthal kho taktak mi thil a si.Cheery Zahau nih zahan interview an tuah lio ah border trade kongah CNLD policy ah ai tel ve nak a langhter caah Chin mipi caah thawngtha taktak a si.\nBorder trade kongah Manipur lei le Mizoram kaphnih ruah chih in Kalay Kyo ah Trade Center kan chiah lai a ti a herh mi a si.Kalay Kyo i border trade center chiah hi step pakhat nak ah ka ruah.Atu lio ah Mizoram le Assam cu ramri kongah buainak an tong.Hi buainak ah Mizoram caah a har bik mi cu an pawcawnak caah eidin thilri vialte cu Assam lei in luhpi a si tikah awlok chawngin an um.Hi bantuk lio caan ah Mizoram nih an unau a si mi Chinram lei in innka i awng seh law chawlehnak tuah ti an duhnak mipi hmurka tampi a lang.\nMizoram mipi lawng hlah!India cozah hrim nih Mizo le Chin cu unau nan si.Nan nunphung le nan biaknak ai khat i border trade nan tuah ahcun kaphnih miaknak a um lai tiah Chin MP Pi Za Tlem sinah thazang an peknak kong an rak chim bal cang.Hi ruangah border lam budget te hna an rak hal i tutiang NLD cozah nih kattaya lam zong an phah kho lo. Border trade kongah CNLD an ngeihmi policy hi Chin mipi nih rian rangin a theipar hmuh khawh mi policy a si i hmailei caansau a nguhmi policy zong a si.\nStep (2) ahcun China nih India thil a duh.India zong nih China thil a duh ve. Hmailei pi tiang kan cuanh a si ahcun Rakhain ram hna a daih ahcun tilam in lam a awng te lai.Border trade ramri zong a kau deuh lai.Cutik ahcun a dang trade center cu Mandalay tiangah dirh chap in China le India karlakah kan nih hi Third Party bantukin chawlehnak kan tuah khawh mi a si.Hi border trade kan hlawh tlin lawngah satil (livestock) zuatnak lei, Lothlawh cintlaknak( agriculture) lei ah zuarnak (market) kan ngei lai i kan hlawhtlin ding a si.USMCA chawlehnak hnatlaknak an tuahmi khi lothlo mi satil zuami caah dakaw hlawhtlinnak tamtuk a pek hna.\nCucaah Chin ram economy caah CNLD policy cu very smart a si i ka hal lai i cu cu kha kha kan tuah piak lai timi Chin ram NLD policy cu stupid policy a si.Stupid policy cu stupid lawng nih an i fiang.Smart mi caah cun lung fian a har tuk.Smart mi policy hi i thim in CNLD kan vote hna lai.Keimah ruahnak ka tialmi a si i ruahnak ti ahcun ruah awk um dingin ka tial.Credit-Salai Tin Maung Win\nRamri kilven kongah kum 10 chung kan MPs hna


Dr. Sasa Cu CNN Nih Biahalnak An Tuah! A Lehmi Hna Cu A Mak Kho Taktak Si! – Chin 11 News\nDr. Sasa Cu CNN Nih Biahalnak An Tuah! A Lehmi Hna Cu A Mak Kho Taktak Si!\nDr.Sasa cu valweicung media minthang asimi CNN nih biahalnak a tuah. CNN biahaltu nih a timi cu, Vawleicung ram dihlak sinah zeidah chim na duhmi a si tiah a ti. Dr.Sasa nih lehnak a tuahmi cu lunghmui kho tak tak. Atimi cu, International Communities nih ralhrang cawlcanghnak hi an ngolter hrim hrim awk asi. Minung tam kan thih hlan le a tlai hlan ah hin vawleicung ram nih hi hi an ngolter awk a si.\nNihin ah ralhrang nih an tuahmi hi mithah sawhsawh a si lo, miphun cihmih nak phun asi. Cu caah ningcanglo thahnawnnak a tuahmi hi international communities nih a ngolter awk hrim hrim a si cang. A tlai hlanah rian a tuan awk asi. Cu ti a tuahlo ah cun, ramchung ah ral lian taktak a tho lai I, minung tamtuk nunnak a liam lai tiah Dr.Sasa nih CNN ah a chim. Credit: Daily Chin Star


Myanmar Military Council Min Aung Hlaig cu thinphan nak angei cang, an Uico ralkap hna ral dohnak ah asung leng mang caah, ralkap nupi hna zong training an pek, – Kawltu Team\nMin Aung Hlaing nih ningcang loin Feb 1 ni in uknak nawl alak cangka te in nihin ni tiang, KIA le KNU an dohnak ah an ralkap pawl cu an sung lengmang ko caah atu hi lung rethei ngai in an um cang timi cu, theih cio asi, ralkap lut ding minung an ngei tilo caah an ralkap nupi hna cu, atu hi training an pek ve cang tiah News hman Group ah an langhter mi asi.\nAtu photo hi fiangte in vun zoh ngat ulaw, Nungak note muisam zong asi lo, Nu senior taktak long te an si, mah caah cun hmanthlak an langhter mi zong hi hmailei in an langhter lo khi asi, mah ralkap nupi hna hi security deuh caah asi lai, ramtang ah ral doh taktak ding ah, an pasal hna an kal dih tik ah, Office security caah cun an hmang lai tiah news report nih cun achim.\nInternational upadi nih an chim ning ah cun, ramchung ah hin Jet Fighter hman hi aphung asilo anti ko nain, Myanmar ram chung ah cun an fa hna kah ding ah Jet Fighter le Vanlawng, Helicopter hna hmang in anthuat, bomb an thlak piak khi asi, cu cu mipi nih anrak tuar ngaingai tawn, atu zong refugees an tam ning theih cio asi ko, apoi ngai.\nKawl ralkap mithar alut tilo nak hi kum 20 leng asi cang caah atu ralkap hna chung ah hin pension cang ding mi zong pension pek lo in ral dohnak hmun ah an kalter rih ko cu mu, kan hnu lei Kayin state chung brigade 5 hmun ah kawl ralkap minung 30 cu raldoh ding in an kalter mi cu, kan thi dih lai tiah theih bu in, kir than ding ah acunglei upa hna sin ah halnak an tuah tiah thei asi cang kha mu, Bawipa nih zeitin dah kan ram hi ahruai hnga?\nNUG acoyah hi akl cuahmah ve ko caah, CDF, PDF le ABSDF hna zong vawi zei maw zat training dih asi ve cang caah, NUG tang ah ralkap si dingin ready kan si cang tiah ABSDF Leader pakhat nih cun fiang te in Media interview nak ah fiangte in arak chim cang.\nMyanmar ram Federal Democracy ram asi khawhnak ca ding ah kan dih lak in party le pawl um lo tein Min Aung Hlaing Uico ralkap hna hi lungrual te in doh cio hi bia pi bik kan rian cio asi timi hi mipi zong nih theih but e in support cio ding ah zuamcio hna u sih.\n← Kachin State Moe Mauk khua le Dohphawnyan khua pawng ah (KIA ) nih Military council motor convoy 50 izulh mi cu, 18.6.2021 ah khan Ambush, KIA caah thawngpang tha,\nAmerica of President nih amah nawl in raldohnak ‘Authorization for the Use of Military Force’ nawl chuahkhawhnak Congress ah, →


Zia Farah 20 June 2011 at 09:14\nGalau nih si Dayah. Hahaha :P\nHidayah Sepadawati 20 June 2011 at 11:04\nhaha.. maaf ya far. tiba-tiba galau. hahaha...\nZia Farah 22 June 2011 at 13:54\nDay nyepam di blog-ku juga dong. Minta komen di postingan U-KISS. hahah.